hotchpotch/miracl-hf-unified huggingface dataset:
ซุน ฮุ่ยหมิง
ซุน ฮุ่ยหมิง () เป็นจู่ซือคนสุดท้ายของลัทธิอนุตตรธรรม
ซุน ฮุ่ยหมิง มีนามเดิมว่า ซุน ซู่เจิน () เกิดที่อำเภอซั่น เมืองเหอเจ๋อ มณฑลซานตง จักรวรรดิชิง รัชสมัยจักรพรรดิกวังซวี่ เมื่อวันที่ 16 ตุลาคม ค.ศ. 1895 ได้เข้าเป็นสมาชิกลัทธิอนุตตรธรรมในสมัยที่ลู่ จงอี เป็นจู่ซือรุ่นที่ 17 ได้รับศาสนนามว่าฮุ่ยหมิง เธอได้พบกับจาง ขุยเซิง ทั้งสองได้ช่วยกันเผยแผ่ลัทธิอนุตตรธรรมจนแพร่หลาย ขุยเซิงมีภรรยาคนแรกแซ่จู แต่เสียชีวิตในปี ค.ศ. 1909 เขาจึงสมรสใหม่กับสตรีแซ่หลิว และรับซู่เจินเป็นภรรยาคนที่สอง (ที่ยังมีชีวิตอยู่) โดยอ้างว่าทำตามพระประสงค์ของสวรรค์ และยกย่องซู่เจินว่าเป็นพระภาคของพระจันทรปัญญาโพธิสัตว์ ()
เมื่ออาจารย์ลู่ถึงแก่กรรมในปี ค.ศ. 1925 ก็เกิดความแตกแยกขึ้นภายในลัทธิเพราะศิษย์อาวุโสแต่ละคนต่างตั้งตนเป็นใหญ่เป็นอิสระต่อกัน ต่อมาลู่ จงเจี๋ย น้องสาวของอาจารย์ลู่อ้างว่าพระแม่องค์ธรรมได้มาประทับทรงประทานอาณัติสวรรค์แต่งตั้งให้ตนเป็นผู้รักษาการจู่ซือไป 12 ปี แต่มีเพียงขุยเซิงคนเดียวที่ยอมรับ หลังจากรักษาการได้ 6 ปี ถึงปี ค.ศ. 1930 จงเจี๋ยจึงประกาศว่าพระแม่องค์ธรรมให้ขุยเซิงและซู่เจินรับสืบทอดอาณัติสวรรค์ ร่วมกันปกครองสำนักต่อในฐานะจู่ซือรุ่นที่ 18 โดยขุยเซิงได้นามใหม่ว่ากงฉัง และซู่เจินได้นามใหม่ว่าจื่อซี่ แต่กงฉังยังคงเป็นผู้นำหลักของลัทธิ และสามารถเผยแพร่ลัทธิจนแพร่หลายไปทั่วลุ่มแม่น้ำแยงซี
เมื่อกงฉังถึงแก่กรรมในปี ค.ศ. 1947 ได้เกิดความแตกแยกขึ้นอีกในสำนักเพราะจาง อิงอวี้ (บุตรชายคนเดียวของกงฉัง) และฮุ่ยหมิงต่างอ้างตนเป็นผู้นำลัทธิสืบต่อจากกงฉัง ฮุ่ยหมิงได้เปรียบกว่าเพราะได้รับแต่งตั้งเป็นจู่ซือคู่กับกงฉังมาตั้งแต่แรก เธอยังอ้างว่าสิ่งศักดิ์สิทธิ์ได้ประกาศผ่านร่างทรง (ซันไฉ) รับรองความชอบธรรมของเธอให้ปกครองสำนัก นอกจากนี้จื่อซี่ยังอ้างตนเป็นพระภาคหนึ่งของพระแม่องค์ธรรมเองด้วย สาวกลัทธิอนุตตรธรรมส่วนมากจึงสนับสนุนฮุ่ยหมิง ทำให้เธอได้เป็นผู้นำสูงสุดมานับแต่นั้น
ลัทธิอนุตตรธรรมในสมัยฮุ่ยหมิงถูกทางการปราบปรามอย่างหนัก เธอจึงลี้ภัยไปอยู่ฮ่องกงในปี ค.ศ. 1949 อยู่กัวลาลัมเปอร์ช่วงปี ค.ศ. 1951-2 แล้วย้ายกลับไปฮ่องกง สุดท้ายย้ายไปอยู่ไต้หวันตั้งแต่ปี ค.ศ. 1954 ขณะนั้นทางการไต้หวันยังถือว่าลัทธิอนุตตรธรรมเป็นลัทธิเถื่อน เธอจึงต้องเก็บตัวอยู่ตลอดจนกระทั่งล้มป่วยและเสียชีวิตในเวลาต่อมา
ก่อนเสียชีวิต ฮุ่ยหมิงตั้งใจจะให้ Li Wensi บุตรชายบุญธรรมของตน ได้สืบตำแหน่งต่อเป็นจู่ซื่อรุ่นที่ 19 โดยอ้างว่าเขาจะได้เป็นกษัตริย์ของบรรดาประชาชาติทั้งหลายและเป็นผู้รวมศาสนาทั้งหลายให้เป็นหนึ่งเดียว แต่ Li Wensi ถูกจับติดคุกในปี ค.ศ. 1953 จนตลอดชีวิต ส่วนฮุ่ยหมิงก็ถึงแก่กรรมเมื่อวันที่ 4 เมษายน ค.ศ. 1975 ทำให้ไม่มีใครได้เป็นจู่ซือต่อ แม้จะมีหลายคนอ้างตนเป็นจู่ซือรุ่นที่ 19 แต่ก็ไม่ได้รับการยอมรับจากสาวกส่วนใหญ่ ซุน ฮุ่ยหมิงจึงเป็นจู่ซือคนสุดท้ายของลัทธิอนุตตรธรรม หลังมรณกรรมของเธอได้มีการประกาศว่าพระแม่องค์ธรรมประทานอริยฐานะให้เธอเป็นจงหัวเซิ่งหมู่ ()
นางสีไว
นางสีไว นางสีไวย หรือ นางแก้วสีไว เป็นภาพจิตรกรรมฝาผนังภายในวัดภูมินทร์ จังหวัดน่าน ผลงานของหนานบัวผัน จิตรกรพื้นถิ่นเชื้อสายไทลื้อ ภาพดังกล่าวเป็นภาพนางสีไวตัวละครจากเรื่อง "คัทธณะกุมารชาดก" โดยภาพแสดงให้เห็นถึงการแต่งกายของสตรีน่านในอดีต
เช่นเดียวกับ "ปู่ม่านย่าม่าน" ภาพนางสีไวก็เป็นหนึ่งในภาพที่มีชื่อเสียงด้วยความงดงามอ่อนช้อยที่ถ่ายทอดอารมณ์และความงามของหญิงสาว จนได้สมญาว่าเป็น "โมนาลิซาเมืองไทย" หรือ "โมนาลิซาเมืองน่าน" ก็ว่า
นางสีไว เป็นหนึ่งในงานจิตรกรรมฝาผนังถูกวาดขึ้นช่วงปี พ.ศ. 2410-2417 ระหว่างการบูรณะซ่อมแซมวัดภูมินทร์ในสมัยเจ้าอนันตฤทธิวรเดชครองเมืองน่าน ซึ่งตรงกับปลายรัชสมัยพระบาทสมเด็จพระจอมเกล้าเจ้าอยู่หัว ซึ่งภาพจิตรกรรมส่วนใหญ่จะเป็นเรื่องราวในชาดก และแสดงให้เห็นถึงวิถีชีวิตของชาวน่านในอดีต โดย "นางสีไว" ถูกเขียนอยู่บนผนังล่างสุดติดกับประตูตะวันออก นับว่าภาพดังกล่าวมีความงดงามมากมีความประณีตทั้งฝีมือและอารมณ์ภาพ อันแสดงให้เห็นถึงการออกนอกกรอบหรือความอยากหลุดพ้นออกจากกรอบการเขียนเล่าเรื่องชาดกของหนานบัวผัน
นางสีไวอยู่ในอิริยาบถที่กำลังเกล้าผมขึ้นเหนือศีรษะและตกแต่งมวยผมด้วยดอกไม้สีสดใส ที่ใบหูใส่ม้วนทอง เปลือยอก มีเพียงผ้าคล้องคอไพล่ชายไปด้านหลัง สมเจตน์ วิมลเกษม ได้นำคำกลอนจาก "วรรณพราหมณ์ชาดก" มาบรรยายความงามของนางสีไวว่า "คิ้วโก่งค้อม แวดอ้อมตาขำ เหมือนจันทร์เดือนแรม สิบสองค่ำใต้ ริมปากออนแดง เหมือนแสงก๊อไต้ หยังมางามวิไล เลิศล้ำ" แปลเป็นไทยว่า "คิ้วโก่งโค้งเหมือนจันทร์แรม 12 ค่ำ ริมปากแดงจิ้มลิ้มนวลเหมือนแสงทับทิม ทำไมถึงงามได้เช่นนี้"
มาเต
มาเต (), มาชี (โปรตุเกสแบบบราซิล: ) หรือ ชาบราซิล () เป็นพืชในวงศ์ Aquifoliaceae เป็นไม้พุ่มหรือไม้ยืนต้น ไม่ผลัดใบ แตกกิ่งมาก ใบหนาและเหนียว ขอบใบจักฟันเลื่อย ดอกช่อออกตามซอกใบ แยกเพศ ดอกสีขาว ผลสุกสีแดงหรือสีดำ เมล็ดเดียว แข็ง แบ่งเป็น 2 สายพันธุ์คือ var." paraguariensis" ไม่มีขนปกคลุม เป็นพันธุ์ที่นิยมปลูก และ var. "vesita" มีขนหนาแน่น ไม่นิยมปลูก
มาเตเป็นพืชพื้นเมืองในอเมริกาใต้ ตามที่ราบลุ่มแม่น้ำในอาร์เจนตินา บราซิล อุรุกวัย และปารากวัย เป็นพืชที่นิยมนำมาทำเครื่องดื่มมากกว่าชา ใบนำมาทำเครื่องดื่มที่เรียกมาเตโดยนำใบและกิ่งไปอบในน้ำร้อนแบบเดียวกับการชงน้ำชาจากต้นชา มาเตมีสีเขียวอ่อน กลิ่นหอมฉุน มีสรรพคุณขับปัสสาวะ แก้อาการเมื่อยล้า ในยุโรปนิยมดื่มเป็นเครื่องดื่มเพื่อลดน้ำหนัก เพราะทำให้เบื่ออาหาร ในใบมาเต 100 กรัมมีคาเฟอีน 0.6–1.6 กรัม กลิ่นหอมของใบจะต่างไปตามอายุ โดยจะหอมที่สุดเมื่อผลใกล้สุก
วงศ์เน่าใน
วงศ์เน่าในหรือ () เป็นวงศ์ของพืชมีดอกในกลุ่มพืชใบเลี้ยงคู่แท้ มีสมาชิกเหลืออยู่เพียงสกุลเดียวคือสกุล" Ilex"
อินทผลัมไทย
อินทผลัมไทย () เป็นพืชในวงศ์ปาล์ม ลำต้นเดี่ยว ดอกแยกเพศแยกต้น ผิวเกลี้ยง ออกดอกต่อเนื่อง ใบประกอบแบบขนนก มีใบย่อยจำนวนมาก ช่อดอกออกระหว่างใบ ดอกช่อแบบ spadix ผลรูปรียาว สีเหลืองจนถึงสีส้มเปลือกชั้นนอกเรียบ ชั้นกลางเป็นเนื้อ ชั้นในเป็นเยื่อบาง มี 1 เมล็ด
เป็นพืชที่พบตามธรรมชาติในที่ราบลุ่มแม่น้ำสินธุในปากีสถาน มีปลูกทั่วไปในอินเดีย พม่า ไทย ศรีลังกา ส่วนยอดของต้นใช้ผลิตน้ำตาลสด เพื่อทำเครื่องดื่ม หมักเหล้า หรือเคี่ยวเป็นน้ำตาล ใบใช้สานเสื่อและตะกร้า ผลและเมล็ดรับประทานได้ สกัดแป้งจากลำต้นได้ ลำต้นใช้ก่อสร้างและใช้ทำเชื้อเพลิง หรือใช้เป็นไม้ประดับ
ภยเภรวสูตร
ภยเภรวสูตร เป็นพระสูตรในพระสุตตันตปิฎก หมวดมัชฌิมนิกาย หมวดมูลปัณณาสก์ อยู่ในวรรคชื่อมูลปริยายวรรค สมเด็จพระสัมมาสัมพุทธเจ้าทรงแสดงพระสูตรนี้ แก่พระภิกษุทั้งหลาย ณ วัดเชตวันมหาวิหาร ที่สร้างโดยท่านอนาถบิณฑิกเศรษฐีในนครสาวัตถี โดยสมเด็จพระบรมศาสดาทรงแสดงพระสูตรแก่ ชาณุสโสณิพราหมณ์ซึ่งเข้าไปเฝ้า ทั้งนี้ ชาณุสโสณีนั้น ในคัมภีร์ปปัญจสูทนี อรรถกถามัชฌิมนิกาย ระบุว่า ไม่ใช่ชื่อที่บิดามารดาของพราหมณ์นั้นตั้งให้ แต่ว่าเป็นชื่อที่ได้มาจากการได้ตำแหน่ง ว่ากันว่าตำแหน่งชาณุสโสณีนั้นเป็นตำแหน่งปุโรหิต พระราชาได้พระราชทานตำแหน่งปุโรหิตนั้นให้แก่เขาฉะนั้นคนทั้งหลายจึงเรียกเขาว่า ชาณุสโสณี
ชาณุสโสณิพราหมณ์ กราบทูลสรรเสริญว่าทรงเป็นหัวหน้า เป็นผู้มีอุปการะมาก เป็นผู้แแนะนำกุลบุตรที่ออกบวชอุทิศพระองค์ แล้วกราบทูลต่อไปว่า เสนาสนะอันสงัดอันตั้งอยู่ในป่าและราวป่า อดทนได้ยาก ความสงัดความเป็นผู้อยู่ผู้เดียวทำได้ยาก ยินดีได้ยาก ประหนึ่งว่าป่าจะนำใจของภิกษุผู้ไม่ได้สมาธิไปเสีย พระผู้มีพระภาคตรัสรับว่า เมื่อก่อนตรัสรู้ ยังเป็นพระโพธิสัตว์ พระองค์ก็ทรงเคยคิดถึงเสนาสนะป่าในทำนองเช่นนั้น แล้วได้ทรงแสดงความคิดของพระองค์ก่อนตรัสรู้
จากนั้น ทรงแสดงความที่พระองค์มี กายกรรม วจีกรรม มโนกรรม อาชีวะ บริสุทธิ์ ไม่มีความอยากได้มาก มีจิตตั้งมั่น มีปัญญา ย่อมเป็นผู้มีขนเรียบ (ไม่หวาดกลัว ไม่ขนพอง) เมื่ออยู่ในป่า ทั้งนี้ เมื่อครั้งยังทรงเป็นพระโพธิสัตว์ พระพุทธองค์กำจัดความกลัวโดยเข้าไป ยังสถานที่ที่น่ากลัวยิ่งขึ้น ถ้าความกลัวเกิดขึ้นอิริยาบถใด จะไม่เปลี่ยนอิริยาบถนั้น จนกว่าความกลัวนั้น จะหายไป 
ครั้นแล้วทรงแสดงข้อปฏิบัติของพระองค์ คือการตั้งสติจนมีอารมณ์เป็นอันเดียว ได้ฌานที่ 1 ถึงฌานที่ 4 แล้วทรงได้วิชชาและแสงสว่าง ประเภทระลึกชาติได้ในยามที่ 1 ประเภททิพย์จักษุ เห็นการเกิดการตายของสุตว์ทั้งหลายในยามกลาง , ประเภททำอาสวะให้สิ้นในยามสุดท้าย แล้วตรัสสรูปในที่สุดว่า อาจมีผู้คิดว่าพระองค์ยังไม่หมดราคะ โทสะ โมหะ จึงต้องเสพเสนะสนะอันสงัดอันตั้งอยู่ในป่า ซึ่งไม่ควรคิดเช่นนั้น
ทั้งนี้ พระพุทธองค์ ทรงเห็นอำนาจประโยชน์ 2 อย่าง คือ 1. เห็นความอยู่เป็นสุขในปัจจุบันของตน 2. อนุเคราะห์ประชุมชนผู้เกิด ณ ภายหลังจึงเสพเสนาสนะ อันสงัดที่เป็นป่า และเป็นป่าเปลี่ยว
หลังจากสดับพระธรรมเทศนาแล้ว ชาณุสโสณิพราหมณ์ก็รับรองว่าทรงอนุเคราะห์คนรุ่นหลังอย่างแท้จริง แล้วประกาศความเลื่อมใสในพระธรรมเทศนา แสดงตนเป็นอุบาสกถึงพระรัตนตรัยตลอดชีวิต ภยเภรวสูตร
Bhaya-bherava Sutta: Fear & Terror
ทางหลวงแผ่นดินหมายเลข 3195
ทางหลวงแผ่นดินหมายเลข 3195 สายสุพรรณบุรี–ป่างิ้ว เป็นส่วนหนึ่งของถนนที่รู้จักกันทั่วไปว่า ถนนโพธิ์พระยา–ท่าเรือ เป็นทางหลวงแผ่นดินขนาด 4 ช่องจราจร ระยะทาง 33.357 กิโลเมตร เริ่มกิโลเมตรที่ 0 บริเวณทางแยกโพธิ์พระยา ตำบลโพธิ์พระยา อำเภอเมืองสุพรรณบุรี จังหวัดสุพรรณบุรี มุ่งหน้าไปทางตะวันออก เข้าสู่จังหวัดอ่างทอง ผ่านอำเภอสามโก้ ผ่านอำเภอวิเศษชัยชาญ โรงพยาบาลวิเศษชัยชาญ (ทางเข้าด้านทิศเหนือ) ผ่านจุดตัดทางแยกวิเศษชัยชาญ กับทางหลวงแผ่นดินหมายเลข 3454 จากนั้นมุ่งขึ้นไปทางทิศตะวันออก ผ่านวัดนางในธัมมิการาม ข้ามแม่น้ำน้อยที่ตำบลศาลเจ้าโรงทอง ผ่านทางเข้าวัดม่วง ตำบลหัวตะพาน เข้าอำเภอเมืองอ่างทอง และสิ้นสุดบนทางหลวงแผ่นดินหมายเลข 3064 ที่ทางแยกป่างิ้ว ตำบลป่างิ้ว
ฟุตบอลชายหาดชิงแชมป์โลก 2002
ฟุตบอลชายหาดชิงแชมป์โลก 2002 () เป็นการแข่งขันฟุตบอลชายหาดชิงแชมป์โลกครั้งที่แปด ซึ่งมีการเปลี่ยนสถานที่จัดการแข่งขันครั้งนี้อย่างต่อเนื่อง โดยมีการแยกออกมาจากรีโอเดจาเนโรสู่วิตอเรีย รัฐเอสปีรีตูซานตู และกูอารูจา รัฐเซาเปาลู ซึ่งใน ค.ศ. 2002 ทีมชาติบราซิลสามารถทวงแชมป์กลับคืน ภายหลังจากเสียตำแหน่งให้แก่ทีมชาติโปรตุเกสในครั้งก่อน
ทีมชาติไทยได้อันดับ 4 ในการแข่งขันครั้งนี้ และวิลาศ น้อมเจริญ ได้รับรางวัลผู้รักษาประตูยอดเยี่ยมของโลก
การจัดระเบียบได้ย้อนกลับไปสู่วิธีการที่ได้ทำตั้งแต่ ค.ศ. 1995 ถึง 1997 นั่นหมายความว่าจะไม่มีรอบก่อนรองชนะเลิศ โดยมีเพียง 8 ทีมที่เข้าแข่งขันใน 2 กลุ่ม ๆ ละ 4 ทีม ซึ่งจะมี 2 ทีมที่สามารถก้าวสู่รอบรองชนะเลิศ
จาก 8 ทีมที่เข้าแข่งขัน แบ่งออกเป็น 4 ทีมที่มาจากยุโรป 3 ทีมที่มาจากอเมริกาใต้ซึ่งรวมถึงเจ้าภาพบราซิล และ 1 ทีมจากเอเชีย
โซนยุโรป:
โซนอเมริกาใต้:
โซนเอเชีย:
เจ้าภาพ:
ห้องนอน
ห้องนอน () เป็นห้องส่วนตัวที่ซึ่งคนโดยมากใช้นอนในยามกลางคืน หรือใช้พักผ่อนในยามกลางวัน มนุษย์ใช้เวลานอนประมาณ 1 ส่วน 3 ของชีวิต และส่วนมากเมื่อมนุษย์จะนอน จะเลือกห้องนอนเป็นที่นอน ห้องนอนจะต้องมีเตียงนอนจึงจะถือว่าเป็นห้องนอนได้ ห้องนอนมีหลากหลายรูปแบบ โดยมีตั้งแต่แบบเรียบง่ายจนถึงแบบหรูหรา สิ่งของอื่นซึ่งมักอยู่ในห้องนอนได้แก่ ตู้เสื้อผ้า โต๊ะข้างเตียง โต๊ะเครื่องแป้ง เป็นต้น ปัจจุบัน ในประเทศซึ่งมีความพัฒนาสูง ในบ้านที่มีห้องนอนหลายห้องนั้น ห้องนอนมักจะเชื่อมติดกับห้องน้ำด้วย การที่มีห้องนอนเชื่อมติดกับห้องน้ำนั้น มิได้เริ่มขึ้นก่อนหน้าช่วงกลางถึงช่วงปลายของศตวรรษที่ 20
เครื่องเรือนและสิ่งของอื่น ๆ ในห้องนอนมีความแตกต่างกันมาก โดยขึ้นอยู่กับความชอบและประเพณีตามสถานที่ อาทิ ห้องนอนใหญ่ (ห้องนอนมาสเตอร์) อาจมีเตียงนอนซึ่งมีขนาดที่แตกต่างกัน (ดับเบิล คิง หรือ ควีน) มีตู้เสื้อผ้าอย่างน้อยหนึ่งตู้ ตู้ที่มีลิ้นชักใส่เสื้อผ้า (เดรสเซอร์) อย่างน้อยหนึ่งตู้ โต๊ะข้างเตียงอย่างน้อยหนึ่งตัว และ พรมบนพื้น ตู้เสื้อผ้าแบบสร้างติดกับผนัง (แบบบิลต์อิน) มักไม่นิยมในยุโรปเท่ากับในอเมริกาเหนือ ฉะนั้น ตู้เสื้อผ้าที่เคลื่อนที่ได้มักเป็นที่นิยมกว่าในยุโรป
ห้องนอนมักบ่งบอกถึงนิสัยของเจ้าของห้อง พร้อมทั้งถึงชนชั้นในสังคมด้วย ซึ่งทำให้การจัดห้องนอนในแต่ละห้องไม่เหมือนกัน แต่อย่างไรก็ตาม ยังมีสิ่งของบางอย่างที่ห้องนอนส่วนมากมีเหมือนกัน ฟูกส่วนใหญ่มักยกระดับขึ้น โดยไม่วางบนพื้น ในศตวรรษที่ 14 มีฟูกในหลากหลายรูปแบบ คนจากชนชั้นต่ำมักใช้ฟูกยัดฟาง ในศตวรรษที่ 16 ฟูกยัดขนนกเริ่มเป็นที่นิยมชมชอบสำหรับผู้ที่มั่งมี ถ้าบุคคลธรรมดามีเงินซื้อฟูกสำหรับห้องนอนภายในระยะเวลา 7 ปี หลังจากที่แต่งงานแล้วจะถือว่าเป็นผู้ที่มีสถานะที่ดี ในศตวรรษที่ 18 ฝ้ายกับขนแกะเริ่มเป็นที่นิยมมากขึ้น ฟูกที่ทำจากขดสปริงมิได้เริ่มขึ้นก่อนปี พ.ศ. 2414 ฟูกที่นิยมและมีคนซื้อมากที่สุดคือฟูกอินเนอร์สปริง ฟูกมีทั้งแบบที่นิ่มจนถึงแบบแข็ง ห้องนอนอาจมีเตียงสองชั้นถ้ามีคนมากกว่าหนึ่งคนนอนร่วมห้องกัน
โต๊ะข้างเตียงเป็นที่นิยมเช่นกัน ซึ่งมักนำไว้ใช้วางสิ่งของต่าง ๆ เช่น นาฬิกาปลุกหรือโคมไฟ โทรทัศน์ไว้ในห้องนอนก็เป็นที่นิยมเช่นกัน 43% ของเด็กอายุตั้งแต่ 3 ถึง 4 มักมีโทรทัศน์ในห้อง นอกจากโทรทัศน์แล้ว มีคอมพิวเตอร์ เครื่องเล่นเกม ซึ่งเป็นที่นิยมสำหรับวัยรุ่น และโต๊ะทำงานอีกด้วย ในศตวรรษที่ 20 ตอนปลายจนถึงศตวรรษที่ 21 ตอนต้น ห้องนอนเป็นสถานที่ที่ใช้สนทนามากขึ้น และผู้คนก็เริ่มใช้เวลาในห้องนอนมากขึ้น
ห้องน้ำ
ห้องน้ำ () เป็นห้องซึ่งใช้สำหรับสุขลักษณะส่วนบุคคล โดยมากมักมีอ่างอาบน้ำ หรือ ฝักบัว และบางครั้งอาจมีบิเดร์ด้วย ในอเมริกาเหนือ และสถานที่อื่น ๆ ห้องน้ำมักประกอบด้วยส้วมและอ่างล้างมือ ในบางประเทศ เช่น สหราชอาณาจักร ออสเตรเลีย ฝรั่งเศส และ ญี่ปุ่น ภายในบ้านบางครั้งอาจแยกห้องน้ำกับห้องส้วม ส่วนในอิหร่าน บ้านโดยมากมักแยกแยะระหว่างห้องน้ำกับห้องส้วมเสมอ
ห้องรับประทานอาหาร
ห้องรับประทานอาหาร () หรือ ห้องกินข้าว เป็นห้องซึ่งใช้สำหรับการรับประทานอาหาร ในยุคปัจจุบัน ส่วนมากมักก่อตั้งอยู่ติดกับห้องครัวเพื่อให้เป็นการสะดวกแก่การเซิร์ฟอาหาร ในอดีต ห้องรับประทานอาหารมักประกอบด้วยโต๊ะรับประทานอาหารและเก้าอี้รับประทานอาหาร โต๊ะดังกล่าวโดยทั่วไปมักอยู่ในรูปแบบสี่เหลี่ยมผืนผ้า ส่วนเก้าอี้ดังกล่าวจะมีสองตัวที่มีที่เท้าแขนวางอยู่หัวกับท้ายโต๊ะ และเก้าอี้ตัวอื่น ๆ จะเป็นเก้าอี้ที่ไร้ที่เท้าแขนซึ่งจะวางอยู่ทางด้านข้างของโต๊ะ
ห้องส้วม
ห้องส้วม () เป็นห้องซึ่งมีส้วม และบางครั้งมีอ่างล้างมือด้วย
ห้องส้วมสมัยใหม่มักมีอ่างล้างมือ ในญี่ปุ่น ห้องส้วมแบบพิเศษมักมีรองเท้าแตะซึ่งใช้เฉพาะภายในห้องส้วม
กีฬาแบดมินตันในกีฬาแห่งชาติครั้งที่ 42
"กีฬาแบดมินตัน" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กีฬาเทเบิลเทนนิสในกีฬาแห่งชาติครั้งที่ 42
"กีฬาซอฟท์เทนนิส" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กีฬาเทนนิสในกีฬาแห่งชาติครั้งที่ 42
"กีฬาเทนนิส" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กีฬาซอฟท์เทนนิสในกีฬาแห่งชาติครั้งที่ 42
"กีฬาซอฟท์เทนนิส" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
หลักข้อเชื่อไนซีน
หลักข้อเชื่อไนซีน (; ) คือการประกาศศรัทธาและหลักข้อเชื่อที่ถูกใช้มากที่สุดในพิธีกรรมทางศาสนาคริสต์ และเป็นบรรทัดฐานความเชื่อในคริสต์ศาสนากระแสหลักในปัจจุบัน
แม้หลักข้อเชื่อฉบับนี้จะถูกเรียบเรียงขึ้นโดยสภาสังคายนาคอนสแตนติโนเปิลครั้งที่หนึ่งเมื่อปี ค.ศ. 381 แต่ก็เรียกว่า "ไนซีน" เพราะถือว่าได้ข้อสรุปความเชื่อกันมาจากสภาสังคายนาไนเซียครั้งที่หนึ่งในปี ค.ศ. 325 นิกายในศาสนาคริสต์ที่ยึดถือหลักข้อเชื่อนี้ได้แก่โรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และหลาย ๆ นิกายในฝ่ายโปรเตสแตนต์
ช่วงต้นคริสต์ศตวรรษที่ 4 ได้เกิดข้อถกเถียงทางเทววิทยาขึ้นในคริสตจักรว่าพระเยซูเป็นพระเจ้าหรือไม่ เอเรียส บาทหลวงชาวแอฟริกาเหนือ เสนอแนวคิดว่าพระบุตรมีสถานะต่ำกว่าพระบิดา พระบิดาคือพระเป็นเจ้าพระผู้สร้างเพียงพระองค์เดียว ส่วนพระบุตรเป็นสิ่งที่ถูกสร้างในภายหลัง แต่ก็ได้รับเกียรติให้ประเสริฐกว่ามนุษย์อื่นทั้งหมด แนวคิดนี้ได้รับการยอมรับอย่างกว้างขวางในคริสตจักรสมัยนั้น แต่ขัดกับหลักตรีเอกภาพที่ถือว่าทั้งพระบิดาและพระบุตรล้วนแต่เป็นพระเจ้าหนึ่งเดียวเสมอกัน จึงเกิดความแตกแยกขึ้นภายในคริสตจักร จักรพรรดิคอนสแตนตินที่ 1 ทรงเห็นว่าปัญหานี้จะส่งผลต่อความมั่นคงแห่งชาติ จึงประกาศเรียกประชุมสังคายนาขึ้นที่เมืองไนเซียในปี ค.ศ. 325 บรรดามุขนายกจากทั่วคริสตจักรมาร่วมสภา จนที่สุดได้มติว่าพระบิดาและพระบุตรเป็นพระเจ้าหนึ่งเดียว พระบุตรไม่ได้ถูกสร้าง แต่ทรงบังเกิดจากพระบิดาโดย "ร่วมธรรมชาติเดียวกัน" (homoousios) เอเรียสปฏิเสธไม่ยอมรับมตินี้ จึงถูกสภาสังคายนาขับออกจากคริสตจักร
ลัทธิเอเรียสยังคงแพร่หลายอยู่ในคริสตจักร มุขนายกหลายองค์สงวนท่าทีไม่ยอมรับมติสภาสังคายนาไนเซีย จักรพรรดิเกรเชียนและจักรพรรดิธีโอโดเซียสที่ 1 จึงประกาศเรียกประชุมสภาสังคายนาอีกครั้งที่เมืองคอนสแตนติโนเปิลในปี ค.ศ. 381 ผลการประชุมมีมติยืนยันว่าพระบิดา พระบุตร ตลอดจนพระวิญญาณบริสุทธิ์ เสมอกันเป็นพระเจ้าองค์เดียว และเรียบเรียงข้อสรุปความเชื่อจากสภาไนเซียจนออกมาเป็น "หลักข้อเชื่อไนซีน" ในเวลาต่อมา
หลักข้อเชื่อไนเซียฉบับแปลภาษาไทยที่ใช้ในปัจจุบันมี 4 ฉบับ คือ 1. ของคณะกรรมการคาทอลิกเพื่อพิธีกรรม 2. ศาสนจักรออร์ทอดอกซ์ 3. สภาคริสตจักรในประเทศไทย และ 4. คริสตจักรแองลิกันในประเทศไทย เนื้อหาแบ่งออกเป็น 16 ส่วน เปรียบเทียบกันได้ดังนี้
ศาสนจักรคาทอลิก
ศาสนจักรออร์ทอดอกซ์
สภาคริสตจักรฯ
แองกลิกัน
หลี่ เหลียนอิง
หลี่ เหลียนอิง (; 12 พฤศจิกายน ค.ศ. 1848 – 4 มีนาคม ค.ศ. 1911) เป็นขันทีซึ่งรับราชการในวังสมัยราชวงศ์ชิงของประเทศจีน มีอิทธิพลอย่างยิ่งในช่วงที่พระพันปีฉือสี่ (慈禧太后) สำเร็จราชการแผ่นดินแทนจักรพรรดิถงจื้อ (同治帝) และจักรพรรดิกวังซฺวี่ (光緒帝) ระหว่าง ค.ศ. 1869–1908
ชื่อเมื่อแรกเกิดของเขา คือ หลี่ อิงไท่ (李英泰) ต่อมาเมื่อเข้าวังใน ค.ศ. 1856 เปลี่ยนชื่อเป็น หลี่ จิ้นสี่ (李進喜) ครั้น ค.ศ. 1869 พระพันปีฉือสี่ประทานชื่อใหม่ให้ว่า หลี่ เหลียนอิง (李連英)
หลี่ เหลียนอิง เกิดเมื่อ ค.ศ. 1848 ในครอบครัวยาจก ณ มณฑลจื๋อลี่ (直隸) ตรงกับรัชสมัยจักรพรรดิเต้ากวัง (道光帝) ครั้น ค.ศ. 1853 อายุราวหกปี เขารับการตอน และเข้าเป็นขันทีที่ตำหนักของตวันหฺวา (端華) ซึ่งมีฐานันดรศักดิ์เป็นเจิ้งชินหวัง (鄭親王) ต่อมาใน ค.ศ. 1856 เขาถูกส่งเข้าพระราชวังไปเป็นขันทีหลวง และได้รับเลื่อนเป็นเอ้อร์จี๋กวั่น (二极管; "ผู้การรอง")
ต้น ค.ศ. 1861 หลี่ เหลียนอิง ช่วยพระพันปีฉือสี่ก่อรัฐประหารซินโหย่ว (辛酉政變) เพื่อยึดอำนาจจากแปดองคมนตรีเป็นผลสำเร็จ จึงได้เป็นคนสนิทของพระนาง ครั้น ค.ศ. 1869 อัน เต๋อไห่ (安德海) ซึ่งเป็นต้าจ๋งถ่ง (大總管; "ผู้การใหญ่") ถูกประหารชีวิต เพราะออกนอกพระราชวังโดยมิได้รับอนุญาต พระพันปีฉือสี่จึงทรตั้งหลี่ เหลียนอิง เป็นต้าจ๋งถ่งคนใหม่
ในฐานะต้าจ๋งถ่งและคนสนิทของพระพันปี หลี่ เหลียนอิง มีอิทธิพลมากในราชสำนักฝ่ายใน เขาควบคุมทุกสิ่ง รวมถึงการที่ข้าราชการจะเข้าเฝ้าพระพันปี ซึ่งเขาเรียกค่าใช้จ่ายเป็นสินบนมากมาย หรือเมื่อผู้ใดขัดพระทัยพระพันปี ผู้นั้นก็จะว่าจ้างหลี่ เหลียนอิง พูดจาให้คลายพระพิโรธ นอกจากนี้ หลี่ เหลียนอิง ยังต้องสงสัยว่า วางยาจักรพรรดิกวังซฺวี่จนสวรรคตใน ค.ศ. 1908 หนึ่งวันก่อนพระพันปีฉือสี่สิ้นพระชนม์
หลี่ เหลียนอิง ได้รับพระราชานุญาตจากจักรพรรดินีหลงยฺวี่ (隆裕皇后) ให้ลาออกไปอยู่นอกวังเมื่อครบกำหนดหนึ่งร้อยวันหลังการสิ้นพระชนม์ของพระพันปีฉือสี่ หลี่ เหลียนอิง ใช้ชีวิตที่เหลือด้วยการเกษียณตัวจากราชการ จนเสียชีวิตใน ค.ศ. 1911 ไม่นานก่อนเกิดการปฏิวัติซินไฮ่ (辛亥革命) เชื่อกันว่า สาเหตุการเสียชีวิต คือ โรคบิด ศพของเขาฝังไว้ที่เอินจี้จวัง (恩濟莊) ในเขตไห่เตี้ยน (海淀区) ต่อมาเมื่อมีการปฏิวัติวัฒนธรรมอันยิ่งใหญ่ (文化大革命) ใน ค.ศ. 1966 สุสานของเขาถูกเปิดเพื่อปลดทรัพย์ คณะผู้เปิดสุสานพบว่า มีแต่กระโหลกศีรษะเท่านั้นที่ฝังอยู่ จึงเกิดข่าวลือว่า แท้จริงแล้ว หลี่ เหลียนอิง ถูกตัดศีรษะจนถึงแก่ความตาย การเปิดสุสานครั้งนั้นทำให้พื้นที่เสียหายอย่างยิ่ง สุสานเหลือแต่ป้ายหลุมศพบางส่วนเท่านั้น
โรงเรียนอนุบาลสมุทรสงคราม
โรงเรียนอนุบาลสมุทรสงคราม เป็นโรงเรียนอนุบาลประจำจังหวัด สังกัดสำนักงานเขตพื้นที่การศึกษาประถมศึกษาสมุทรสงคราม กระทรวงศึกษาธิการ ก่อตั้งขึ้นในปี พ.ศ. 2495 โดยนายวิฑูรย์ จักกะพาก ผู้ว่าราชการจังหวัดสมุทรสงคราม และนายแสวง เรืองจำเนียร ศึกษาธิการจังหวัดสมุทรสงคราม
ปัจจุบันเปิดทำการสอนในระดับชั้นอนุบาลปีที่ 2 ถึง ระดับชั้นประถมศึกษาปีที่ 6 จำนวน 38 ห้องเรียน
พิจิตร สเตเดียม
พิจิตร สเตเดี้ยม หรือ สนามกีฬากลางจังหวัดพิจิตร เป็นสนามฟุตบอลมีลู่วิ่งภายนอก ปัจจุบันเป็นสนามเหย้าของสโมสรฟุตบอลจังหวัดพิจิตร และเคยเป็นสนามเหย้าของทีม ทีทีเอ็ม พิจิตร ในฤดูกาล 2553-2554 ซึ่งแข่งขันในระดับไทยพรีเมียร์ลีก ทำให้สนามมีความมาตราฐานสูงตามกฏของไทยพรีเมียร์ลีก มีความจุผู้ชมได้ 15,000 คน และไฟสว่างรอบสนามเพียงพอต่อการเตะในเวลากลางคืน
การปฏิวัติเดือนสิงหาคม
การปฏิวัติเดือนสิงหาคม พ.ศ. 2488 (August revolution) เป็นการลุกฮือของชาวเวียดนามที่นำไปสู่การประกาศเอกราช และจัดตั้งสาธารณรัฐประชาธิปไตยเวียดนามเมื่อ 2 กันยายน พ.ศ. 2488
การปฏิวัติเดือนสิงหาคมเป็นการต่อสู้ของพรรคคอมมิวนิสต์เวียดนามเพื่อเรียกร้องเอกราชจากฝรั่งเศส โดยทางพรรคได้เตรียมการล่วงหน้า 4 ปี ตั้งแต่ พ.ศ. 2484 เพื่อที่จะลุกฮือขึ้นปลายสงครามโลกครั้งที่สอง โดยเฉพาะการจัดตั้งแนวร่วมให้กว้างขวางทั่วประเทศ ในช่วงปลายสงครามโลกครั้งที่ 2 ฝ่ายสัมพันธมิตรได้ตกลงกันที่พอทสดัมว่าจะให้กองทัพจีนคณะชาติยึดครองอินโดจีนจนถึงเส้นขนานที่ 16 ส่วนทางใต้จะให้อังกฤษยึดครอง ในเดือนมีนาคม พ.ศ. 2488 ญี่ปุ่นได้ให้เอกราชแก่เวียดนามภายใต้การปกครองของจักรพรรดิบ๋าวได่
ในวันที่ 16 สิงหาคม พ.ศ. 2488 แทบจะทันทีที่ญี่ปุ่นยอมจำนน เวียดมิญเรียกประชุมสมัชชาประชาชนในจังหวัดเตวียนกวางเพื่อวางแผนยึดอำนาจให้เสร็จสิ้นก่อนที่ฝ่ายสัมพันธมิตรจะเข้ามาในเวียดนาม โดยลงมติให้ก่อความไม่สงบในฮานอยในวันที่ 19 สิงหาคม ซึ่งเวียดมิญสามารถปลดอาวุธทหารญี่ปุ่นได้ตามกำหนด อย่างไรก็ตาม การลุกฮือในเมืองอื่นๆไม่ได้เกิดขึ้นพร้อมกันกับฮานอย ในเว้เกิดขึ้นเมื่อ 23 สิงหาคม ที่ไซ่ง่อนในวันที่ 25 ส.ค. และทุกที่สามารถยึดอำนาจรัฐได้สำเร็จ ทำให้รัฐบาลหุ่นของบ๋าวได่ที่เว้ต้องลาออก องค์จักรพรรดิสละราชสมบัติ มอบอำนาจให้ผู้แทนรัฐบาลชั่วคราวในวันที่ 29 สิงหาคม และได้ประกาศจัดตั้งสาธารณรัฐประชาธิปไตยเวียดนามเมื่อ 2 กันยายน
ในม่านเมฆ
ในม่านเมฆ เป็นละครในชุด "ลูกไม้ของพ่อ" สร้างจากนิยายชื่อเดียวกัน เพื่อฉลองการครบรอบสี่สิบสามปีของช่อง 3
หมายเหตุ งดออกอากาศเฉพาะวันพุธที่ 29 มกราคม พ.ศ. 2557 เนื่องจากในเวลา 18.30 - 19.30 น. ของวันเดียวกันนั้นทางสถานีถ่ายทอดสดพิธีเปิดงาน "ตรุษจีนสุพรรณบุรี มหัศจรรย์ 6 ปี มังกรสวรรค์" จากอุทยานมังกรสวรรค์ พิพิธภัณฑ์ลูกหลานพันธุ์มังกร จังหวัดสุพรรณบุรี และในปี2559ได้นำกลับมารีรันชั่วคราว
อี้เซฺวียน
ฉุนชินหวัง ซึ่งมีพระนามเดิมว่าอี้เซฺวียน (; 16 ตุลาคม ค.ศ. 1840 – 1 มกราคม ค.ศ. 1891) เป็นพระราชโอรสพระองค์ที่ 7 ในจักรพรรดิเต้ากวงกับจวงซุ่นหวงกุ้ยเฟย์ เป็นพระราชบิดาของจักรพรรดิกวังซวี่และเป็นพระอัยกาของจักรพรรดิผู่อี๋
พันธมิตรแปดชาติ
พันธมิตรแปดชาติ () เป็นชื่อเรียกพันธมิตรของกองทัพจักรวรรดิญี่ปุ่น จักรวรรดิเยอรมนี จักรวรรดิรัสเซีย จักรวรรดิออสเตรีย-ฮังการี ราชอาณาจักรอิตาลี สหรัฐอเมริกา สหราชอาณาจักรบริเตนใหญ่และไอร์แลนด์ และสาธารณรัฐฝรั่งเศส ซึ่งรุกรานจักรวรรดิจีนภายใต้การปกครองของราชวงศ์ชิงสมัยซูสีไทเฮา (; Empress Dowager Cixi) ช่วงมีกบฏนักมวย และการปิดล้อมสถานอัครราชทูตในกรุงปักกิ่งเมื่อฤดูร้อนของปี 1900
พวกนักมวยเป็นขบวนการของชนชั้นรากหญ้าซึ่งออกโจมตีและสังหารผู้ถือสัญชาติต่างประเทศ ชาวต่างประเทศที่เป็นหมอสอนศาสนา และชาวจีนที่เป็นคริสต์ศาสนิก ทั่วภาคเหนือของประเทศจีนตั้งแต่ราวปี 1899 ถึงปี 1990 รัฐบาลชิงและกองทัพบกของรัฐบาลสนับสนุนการปฏิบัติการของพวกนักมวย ทั้งยังยินยอมให้พวกนักมวย ซึ่งนำโดยพลเอก หรง ลู่ () ข้าราชการจีน เข้าปิดล้อมทูตานุทูตและพลเรือนต่างชาติซึ่งหลบภัยอยู่ในค่ายของสถานอัครราชทูตที่กรุงปักกิ่ง
พันธมิตรกองทัพต่างชาติพยายามกู้ค่ายดังกล่าว แต่ไม่สำเร็จ ในเดือนสิงหาคม 1900 จึงพากันยกจากเมืองเทียนจิน () มายังกรุงปักกิ่ง ได้รบกับทัพอู่เว่ย์ () ของจีนหลายครั้งจนมีชัยชนะ แล้วจึงปราบปรามพวกนักมวยและปลดการปิดล้อมได้เป็นผลสำเร็จ พันธมิตรต่างชาติจึงยึดและปล้นกรุงปักกิ่ง ครั้งนั้น ทัพต่างชาติมีกำลังราว 45,000 คน ที่สุดแล้ว รัฐบาลชิงยอมทำพิธีสารนักมวยในปี 1901
กองทัพพันธมิตรแปดชาติบุกและยึดกรุงปักกิ่งเป็นผลสำเร็จเมื่อวันที่ 14 สิงหาคม 1900 เคนเนท คลาร์ก (Kenneth Clark) เขียนในบทความวิจัยของเธอว่า "หลังจากยึดกรุงปักกิ่งได้ ทหารจากกองทัพนานาชาติปล้นพระนคร ทั้งยังชิงพระราชทรัพย์ในนครต้องห้าม ได้สมบัติมากมายจากจีนขนกลับไปยุโรป"
พระพันปีฉือสี่ พร้อมด้วยพระเจ้ากวังซฺวี่ () พระเจ้าแผ่นดิน และเหล่าข้าราชการชั้นผู้ใหญ่ พากันหลบหนีจากนครต้องห้ามไปสู่เมืองซีอานได้ก่อนแล้ว พระพันปีจึงส่งหลี่ หงจาง () ราชครู มาเจรจาหย่าศึกกับพันธมิตรในเวลาต่อมา
ในระหว่างและภายหลังการจลาจล มีผู้คนซึ่งไม่ทราบจำนวนถูกเชื่อว่า เป็นพวกนักมวย และถูกตัดศีรษะ เรื่องนี้นิยมนำมาทำเป็นภาพยนตร์สั้นในยุคแรก ๆ กันมาก แต่แม้มีภาพถ่ายยืนยัน กองทัพต่างชาติยังคงบอกปัดการกระทำเช่นนั้นกันอย่างกว้างขวางมาจนทุกวันนี้
นาวิกโยธินอเมริกาคนหนึ่งบันทึกว่า เขาเห็นเหล่าทหารเยอรมันและรัสเซียเอาดาบปลายปืนแทงสตรีตายหลังจากข่มขืนกระทำชำเราพวกนาง
นอกจากนี้ ร่ำลือกันว่า ในกรุงปักกิ่ง ฝาน กั๋วเหลียง (; Pierre-Marie-Alphonse Favier) มุขนายกชาวฝรั่งเศส ออกประกาศซึ่งมีผลใช้บังคับตั้งแต่วันที่ 18 ถึง 26 สิงหาคม 1900 ว่า คริสต์ศาสนิกชนคาทอลิกจะลักทรัพย์ตามที่จำเป็นเพื่อประทังชีวิตก็ได้ และการลักเงิน 50 ตำลึงหรือต่ำกว่านั้น ไม่ต้องรายงาน และไม่ต้องใช้คืน แต่มุขนายกปฏิเสธเรื่องนี้
กอนซิเอร์โตเดอารังฆูเอซ
กอนซิเอร์โตเดอารังฆูเอซ () เป็นงานประพันธ์ดนตรีสำหรับบรรเลงด้วยกีตาร์และวงออร์เคสตรา ผลงานประพันธ์ของโฆอากิน โรดริโก คีตกวีชาวสเปนในปี ค.ศ. 1939 เป็นผลงานที่มีชื่อเสียงที่สุดของโรดริโก
โรดริโกแต่งผลงานชิ้นนี้จากแรงบันดาลใจที่ได้ชื่นชมความงามของสวนหย่อมในพระราชวังหลวงอารังฆูเอซ พระราชวังฤดูใบไม้ผลิที่สร้างขึ้นในคริสต์ศตวรรษที่ 16 โดยพระเจ้าเฟลิเปที่ 2 แห่งสเปน และสร้างขึ้นใหม่ในคริสต์ศตวรรษที่ 18 โดยพระเจ้าเฟร์นันโดที่ 6 โรดริโกบรรยายถึงคอนแชร์โตนี้ว่า "พรรณนาถึงกลิ่นของดอกแมกโนเลีย เสียงนกร้อง และละอองฝอยจากน้ำพุ" ภายในสวนหย่อมแห่งอารังฆูเอซ
คอนแชร์โตบทนี้แบ่งออกเป็น 3 มูฟเมนต์ คือ อัลเลโกรคอนสปีรีโต (), อาดาโจ () และอัลเลโกรเจนตีเล () โรดริโกแต่งขึ้นในปี ค.ศ. 1939 ขณะพำนักอยู่ในปารีส ในขณะนั้นสเปนกำลังบอบช้ำจากสงครามกลางเมืองสเปน
ท่อนที่มีชื่อเสียงที่สุดของกอนซิเอร์โตเดอารังฆูเอซ คือ มูฟเมนต์ที่สอง (อาดาโจ) ว่ากันว่าโรดริโกแต่งขึ้นโดยรำลึกถึงเหตุการณ์โจมตีที่เกร์นิกา ในปี ค.ศ. 1937 ต่อมาบิกโตเรีย โรดริโก ภรรยาของโรดริโกได้เขียนในหนังสือชีวประวัติของเธอว่า เพลงนี้แต่งขึ้นโดยรำลึกถึงการดื่มน้ำผึ้งพระจันทร์ และความโศกเศร้าจากการแท้งลูกคนแรกของทั้งคู่
กีฬายิงธนูในกีฬาแห่งชาติครั้งที่ 42
"ยิงธนู"ในการแข่งขันกีฬาแห่งชาติ ครั้งที่ 42 สุพรรณบุรีเกมส์
กีฬายิมนาสติกในกีฬาแห่งชาติครั้งที่ 42
"ยิมนาสติก"ในการแข่งขันกีฬาแห่งชาติ ครั้งที่ 42 สุพรรณบุรีเกมส์
วิรัช วรรณรัตน์
รองศาสตราจารย์ วิรัช วรรณรัตน์ นักวิชาการชาวไทย
รศ.วิรัช วรรณรัตน์ หรือ รศ.ดร.วิรัช วรรณรัตน์ (เกิด อังคารที่ 25 เดือน ธันวาคม พ.ศ. 2488 อายุ 68 ปี) สถานภาพครอบครัว สมรส , สถานภาพ ข้าราชการบำนาญ (สำนักทดสอบทางการศึกษาและจิตวิทยา 
มหาวิทยาลัยศรีนครินทรวิโรฒ) ตำแหน่งวิชาการ รองศาสตราจารย์ , งานปัจจุบัน อาจารย์ประจำ มหาวิทยาลัยราชพฤกษ์ สถาบันอุดมศึกษาเอกชน 
ตำแหน่ง รองอธิการบดีฝ่ายวิชาการ
ตำแหน่ง อาจารย์ประจำ ปี พ.ศ. 2550-ปัจจุบัน
ตำแหน่งบริหาร รองอธิการบดีฝ่ายวิชาการ ปี พ.ศ. 2551-ปัจจุบัน
ตำแหน่ง อาจารย์ ปี พ.ศ. 2524-2530 , ผู้ช่วยศาสตราจารย์ ปี พ.ศ. 2530-2535 , รองศาสตราจารย์ ปี พ.ศ. 2535-2549
ตำแหน่งบริหาร ผู้อำนวยการสำนักทดสอบฯ ปี พ.ศ. 2542-2545
ตำแหน่ง นักวิชาการ (หัวหน้างาน) งานการวัดผลการศึกษา ปี พ.ศ. 2520-2524 
ตำแหน่ง ครูผู้สอน (ระดับประถมศึกษา) ปี พ.ศ. 2510-2521
ประธานคณะกรรมการประจำสำนักทดสอบฯ
ปฏิบัติหน้าที่ประธาน กพพ. สมศ (4-5 เดือน) ปี พ.ศ. 2552-2553
ข้าพเจ้า มีความรู้ความสามารถ ประสบการณ์สูง
การเลือกตั้งทั่วไปในกัมพูชา พ.ศ. 2556
การเลือกตั้งทั่วไปเกิดขึ้นในกัมพูชาเมื่อวันที่ 28 กรกฎาคม พ.ศ. 2556 คณะกรรมการการเลือกตั้งประกาศว่ามีผู้มาเลือกตั้งครั้งนี้จำนวน 9,670,000 คน ทำให้ฮุน เซน ได้รับการดำรงตำแหน่งเป็นนายกรัฐมนตรีต่อกันเป็นสมัยที่ 4 ซึ่งเปิดให้ลงคะแนนเมื่อ 7.00 น.-15.00 น. เขียว กัญญาฤทธิ์ รัฐมนตรีว่าการกระทรวงสารสนเทศกัมพูชาประกาศว่าพรรคประชาชนกัมพูชาชนะมีสมาชิกจำนวน 68 คน และฝ่ายค้านกัมพูชาพรรคสงเคราะห์ชาติมีสมาชิกจำนวน 55 คน
ไบรดัลคอรัส
ไบรดัลคอรัส (), ไบรดัลมาร์ช () หรือ ทร็อยลิชเกอเฟือร์ท () เป็นเพลงมาร์ชที่นิยมใช้บรรเลงขณะเจ้าสาวเดินทางเข้าสู่พิธีในงานแต่งงานแบบตะวันตก นำมาจากท่อนร้องประสานเสียง จากองก์ที่ 3 ของอุปรากรเรื่อง "โลเอินกรีน" ผลงานประพันธ์ของริชชาร์ท วากเนอร์ ใน ค.ศ. 1850 เพลงนี้มักบรรเลงด้วยออร์แกน บางครั้งอาจประกอบคำร้องประสานเสียง และมีอีกชื่อหนึ่งว่า "Here Comes the Bride"
เพลงนี้เป็นอีกเพลงหนึ่งที่นิยมควบคู่กับเว็ดดิงมาร์ช ผลงานประพันธ์ของเฟลิคส์ เม็นเดิลส์โซนใน ค.ศ. 1826 จากท่อนโอเวอร์เชอร์เรื่อง "ฝัน ณ คืนกลางฤดูร้อน" (A Midsummer Night's Dream) ของเชกสเปียร์
เว็ดดิงมาร์ช
เว็ดดิงมาร์ช (Wedding march) ของเฟลิคส์ เม็นเดิลส์โซน ในบันไดเสียงซี เมเจอร์ แต่งขึ้นในปี ค.ศ. 1842 เป็นส่วนหนึ่งของท่อนอินเตอร์เมซโซ ระหว่างองก์ที่ 4 และ 5 ของสวีทสำหรับประกอบละครเวทีเรื่อง "ฝัน ณ คืนกลางฤดูร้อน" (A Midsummer Night's Dream) ของวิลเลียม เชกสเปียร์
โดยทั่วไปมักบรรเลงด้วยออร์แกน นิยมใช้บรรเลงในงานแต่งงานแบบตะวันตก ขณะเจ้าสาวเดินทางเข้าสู่พิธี ควบคู่ไปกับเพลง "ไบรดัลคอรัส" จากอุปรากร "โลเฮ็นกริน" ของริชาร์ด วากเนอร์ และพรินซ์ออฟเดนมาร์กมาร์ช ของเจเรเมียห์ คลาร์ก
เว็ดดิงมาร์ชของเม็นเดิลส์โซน ถูกใช้บรรเลงในงานแต่งงานครั้งแรกในปี ค.ศ. 1847 แต่มาได้รับความนิยมหลังจากพระราชพิธีอภิเษกของเจ้าหญิงวิกตอเรีย พระราชกุมารี กับเจ้าชายฟรีดริช วิลเฮล์ม นิโคเลาส์ คาร์ล มกุฎราชกุมารแห่งปรัสเซีย เมื่อวันที่ 25 มกราคม ค.ศ. 1858 เจ้าหญิงทรงเลือกเพลงนี้เนื่องจากพระราชมารดา คือ สมเด็จพระราชินีนาถวิกตอเรีย ทรงชื่นชมผลงานของเฟลิคส์ เม็นเดิลส์โซน เป็นพิเศษ
วอลเลย์บอลหญิงทีมชาติเยอรมนี
วอลเลย์บอลหญิงทีมชาติเยอรมนี () เป็นทีมวอลเลย์บอลหญิงของประเทศเยอรมนี ทีมนี้ได้รับการบริหารโดยสมาพันธ์ดัตซ์เซสเซอร์ วอลเลย์บอล เวอร์แบนด์ (ดีวีวี) และเป็นส่วนหนึ่งในการแข่งขันวอลเลย์บอลระดับนานาชาติ
หนึ่งในความสำเร็จที่ยิ่งใหญ่ของพวกเธอคือการคว้าอันดับที่ 6 ในการแข่งวอลเลย์บอลหญิงเวิลด์คัพ 2011 ที่ประเทศญี่ปุ่น และคว้าเหรียญทองแดงจากการแข่งขัน วอลเลย์บอลเวิลด์กรังด์ปรีซ์ 2002 และ 2009
ปัจจุบันเป็นทีมนี้ จัดเป็นทีมอันดับที่ 9 ของโลกโดยสหพันธ์วอลเลย์บอลนานาชาติ (FIVB) อย่างไรก็ตาม ในการแข่งขันวอลเลย์บอลเวิลด์กรังด์ปรีซ์ 2015 วอลเลย์บอลหญิงทีมชาติเยอรมนี ได้เป็นฝ่ายแพ้ให้กับทีมชาติไทย 3-0 เซต
ชนะเลิศ   รองชนะเลิศ   อันดับที่ 3   อันดับที่ 4
เอ็ดเวิร์ด มโพฟู
เอ็ดเวิร์ด มโพฟู (Edward Mpofu) นักมวยสากลชาวแอฟริกาใต้ เกิดเมื่อ 26 กุมภาพันธ์ พ.ศ. 2515 สถิติการชก 34 ครั้ง ชนะ 18 (น็อค 4) เสมอ 4 แพ้ 12
มโพฟูขึ้นชกมวยสากลครั้งแรกเมื่อ 29 มีนาคม พ.ศ. 2541 เสมอกับ แอนโทนี ทเซลา ที่แอฟริกาใต้ จากนั้นขึ้นชกชนะเป็นส่วนใหญ่ จนได้ชิงแชมป์แอฟริกาใต้รุ่นซูเปอร์แบนตัมเวทที่ว่างเมื่อ 25 มกราคม พ.ศ. 2543 ชนะน็อค วูยิซิเล ติงกา ได้แชมป์มาครอง แต่พอป้องกันแชมป์ครั้งแรกก็เป็นฝ่ายแพ้คะแนนอินโดนเซนต์ มทาลาเน เสียแชมป์ไปเมื่อ 30 เมษายน พ.ศ. 2543 หลังจากนั้นมโพฟูขึ้นชกชนะรวดตลอด รวมทั้งชนะคะแนนลุยจิ ค้สติโยเนที่อิตาลีด้วย จากนั้นขึ้นิงแชมป์แอฟริกาใต้รุ่นเฟเธอร์เวทเมื่อ 26 ตุลาคม พ.ศ. 2545 ปรากฏว่าแพ้คะแนนทากาลานี นโดลวู ไม่ได้แชมป์ จากนั้นในเดือนธันวาคม มโพฟูเดินทางมาชิงแชมป์ PABA รุ่นซูเปอร์เฟเธอร์เวทในไทย ซึ่งเป็นฝ่ายแพ้น็อค สมศักดิ์ ศิษย์ชัชวาล ยก 12
หลังจากชกแพ้สมศักดิ์ มโพฟูหยุดชกไปถึง 3 ปี กลับมาชกอีกใน พ.ศ. 2548 ซึ่งมโพฟูได้ชกชิงแชมป์แอฟริกาใต้รุ่นเฟเธอร์เวทอีกถึงสองครั้ง แต่ไม่สำเร็จ ครั้งแรก แพ้คะแนนมัลคอร์ม กลาสเซน ใน พ.ศ. 2548และแพ้คะแนน ลูดูโม กาลาดา เมื่อ พ.ศ. 2550 หลังจากนั้น มโพฟูชกแพ้และเสมอ ไม่ชนะใครอีก จนกระทั่งแพ้คะแนน ทันดูโซโล ดยานี เมื่อ 29 กันยายน พ.ศ. 2551 มโพฟูจึงแขวนนวมไป
ฮาซัน อัมบน
ฮาซัน อัมบน (Hasan Ambon ) หรือในบางแหล่งเรียก ฮัดซัน อาบอนนั กมวยสากลชาวอินโดนีเซีย สถิติการชก 9 ครั้ง แพ้ 9 
จากข้อมูลที่บันทึกไว้ใน Boxrec.com นั้น อัมบนขึ้นชกครั้งแรกเมื่อ 6 กมภาพันธ์ พ.ศ. 2537 แพ้น็อค เอเดรียน คัสเปรี่ ยก 6 และเคยเดินทางมาชกนอกรอบในไทยระหว่าง พ.ศ. 2540 – 2543 แพ้น็อค รัตนชัย ส.วรพิน ยก 6 แพ้คะแนน ฟ้าสั่ง พ.ธวัชชัยสองครั้ง และเคยชกกับคริส จอห์นด้วย ซึ่งอัมบนเป็นฝ่ายแพ้คะแนนไป ต่อมา อัมบนได้ชิงแชมป์โลกรุ่นจูเนียร์เฟเธอร์เวท WBF เมื่อ 25 พฤศจิกายน พ.ศ. 2543 แพ้คะแนน สมศักดิ์ ศิษย์ชัชวาย์ หลังจากนั้น อัมบนขึ้นชกแพ้คะแนนวีรพล นครหลวงโปรโมชั่น ใน พ.ศ. 2544 จากนั้น ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 5 ตุลาคม พ.ศ. 2545 แพ้คะแนน รัชมัน กาลี กาลี แล้วไม่ได้ขึ้นชกอีกเลย
รามานุชะ
รามานุชะ (; ) เป็นนักปรัชญาชาวอินเดีย เกิดเมื่อ พ.ศ. 1560 ที่ภาคใต้ของอินเดีย ในวัยเยาว์ท่านได้ศึกษาปรัชญาเวทานตะกับอาจารย์ยาทวประกาศแต่ตีความต่างกับอาจารย์จนถูกขับออกจากสำนัก จากนั้นได้ไปยังสำนักของท่านปุราณะและยามุนาจารย์ ภายหลังได้ออกบวชเป็นสันยาสี และได้แต่งคัมภีร์ต่างๆเป็นจำนวนมาก ได้แก่ ศรีภาษยะ คีตาภาษยะ เวทานตสาระ เวทานตทีปะ เป็นต้น รามานุชะได้เทศนาชักจูงให้ประชาชนหันมานับถือไวษณพนิกายได้เป็นจำนวนมาก ปรัชญาที่สำคัญของท่านคือวิศิษฏาไทวตะ เวทานตะหรือเวทานตะที่ไม่เป็นสองแบบพิเศษ ความจริงแท้มีหนึ่งเท่านั้นคือพระเจ้า พระองค์ประกอบด้วยสสารและชีวาตมัน แต่สสารและชีวาตมันต้องขึ้นกับพระเจ้า
รามานุชะถึงแก่กรรมเมื่อ พ.ศ. 1680 หลังจากที่ท่านถึงแก่กรรมไปแล้ว 200 ปี สาวกของท่านได้แยกเป็นสองนิกาย คือ นิกายฝ่ายเหนือหรือวัฑคไล ใช้ภาษาสันสกฤต รักษาคำสอนเดิมไว้ไม่เปลี่ยนแปลง และนิกายฝ่ายใต้หรือเตงคไล ใช้ภาษาทมิฬ ถือว่าเนื้อหาเปลี่ยนแปลงได้ตามความเหมาะสม
คู่แค้นแสนรัก
คู่แค้นแสนรัก ดัดแปลงจากบทประพันธ์เรื่อง หลงกลรัก ของ เทพิตา โดยทาง โพลีพลัส นำมาสร้างเป็นละครโทรทัศน์ในปี พ.ศ. 2554 ออกอากาศทุกวันพุธ–พฤหัสบดี เวลา 20:30–22:30 น. ทาง สถานีโทรทัศน์สีกองทัพบกช่อง 7 นำแสดงโดย ชาคริต แย้มนาม, พัชราภา ไชยเชื้อ กำกับการแสดงโดย กฤษฎา เตชะนิโลบล เริ่มตอนแรก 22 มิถุนายน พ.ศ. 2554-24 สิงหาคม พ.ศ. 2554 และออกอากาศรีรันให้ชมกันอีกครั้งทุกวันจันทร์–ศุกร์ เวลา 13:00 น. เริ่ม 2 มกราคม พ.ศ. 2557-3 กุมภาพันธ์ พ.ศ. 2557
รักออกอากาศ
รักออกอากาศ เป็นละครโทรทัศน์ออกอากาศทางสถานีวิทยุโทรทัศน์ไทยทีวีสีช่อง 3 เค้าโครงเรื่องโดย อาณาจินต์ เป็นบทประพันธ์ของ ณ สราญ บทโทรทัศน์โดย ณ สราญ นำแสดงโดย อรรคพันธ์ นะมาตร์, เข็มอัปสร สิริสุขะ โดย บริษัท หนุก-หนาน จำกัด ออกอากาศทุกวันศุกร์ เวลา 20.30 - 22.45 น. วันเสาร์-อาทิตย์ เวลา 20.15 - 22.30 น. เริ่มตอนแรกวันที่ 19 กุมภาพันธ์ พ.ศ. 2555 - 23 มีนาคม พ.ศ. 2555
สะใภ้ทอร์นาโด
สะใภ้ทอร์นาโด เป็นละครแนวคอมเมดี้-ดราม่า ค่ายโพลีพลัส ออกอากาศวันจันทร์-วันอังคาร ในปีพ.ศ. 2548 ทางสถานีโทรทัศน์สีกองทัพบกช่อง 7 นักแสดงนำ ภัทรพล ศิลปาจารย์, สุวนันท์ คงยิ่ง, ภัคจีรา วรรณสุทธิ์, สรพงศ์ ชาตรี และ มยุรา เศวตศิลา
วัฒนธรรมชุบแป้งทอด
วัฒนธรรมชุบแป้งทอดเป็นรายการโทรทัศน์ไทยผลิตโดยบริษัทดิวันโอวันเปอร์เซนต์ ออกอากาศทางไทยพีบีเอสดำเนินรายการโดย สราวุธ เฮ้งสวัสดิ์, ทีปกร วุฒิพิทยามงคลและโตมร ศุขปรีชาเริ่มออกอากาศวันที่ 26 มิถุนายน 2556 ในตอน ทำไมต้องใส่เครื่องแบบ ออกอากาศรีรันในวันศุกร์เวลา 11:05 น.
รายการวัฒนธรรมชุบแป้งทอดเป็นรายการที่นำวัฒนธรรมมาชุบแป้งทอดให้กินง่าย อร่อย แต่มีคุณค่าทางสมอง กระตุกความคิด สะกิดให้สังเกต และหาคำตอบในหลายประเด็นที่เราอาจลืมตั้งคำถาม เช่น ทำไมเราต้องใส่เครื่องแบบ ทำไมเราต้องขยัน ทำไมเราต้องเดินห้างฯ ทำไมแมวถึงฮิต ทำไมคนเพศเดียวกันแต่งงานกันไม่ได้ ทำไมผีถึงอยู่คู่สังคมไทยมาช้านาน และอีกหลายๆ ทำไม
วัฒนธรรมชุบแป้งทอดเคยงดออกอากาศดังนี้
อินเดียนาโจนส์ แอนด์ดิอิมเพอเรอร์สทูม
อินเดียนาโจนส์ แอนด์ดิอิมเพอเรอร์สทูม () เป็นวิดีโอเกมแนวแอกชั่น พัฒนาโดย The Collective, Inc. และจัดจำหน่ายโดย LucasArts ในปี ค.ศ. 2003 ในรูปแบบเอกซ์บอกซ์, ไมโครซอฟท์ วินโดวส์, เพลย์สเตชัน 2 และแมคโอเอสเท็น โดยมีฉากเกี่ยวกับสุสานจักรพรรดิจีนของจิ๋นซีฮ่องเต้
คลื่นอากาศหนาวในทวีปอเมริกาเหนือ พ.ศ. 2557
คลื่นอากาศหนาวในทวีปอเมริกาเหนือ พ.ศ. 2557 เป็นปรากฏการณ์ภาวะลมฟ้าอากาศรุนแรง (extreme weather) ซึ่งส่งผลกระทบต่อบางส่วนของประเทศแคนาดาและสหรัฐอเมริกาส่วนที่อยู่ตะวันออกของเทือกเขาร็อกกี และขยายลงใต้ไปถึงตอนกลางของรัฐฟลอริดาและทางตะวันออกเฉียงเหนือของประเทศเม็กซิโก คลื่นอากาศหนาวดังกล่าวเป็นแนวปะทะอากาศเย็นอาร์กติก ซึ่งแรกเริ่มนั้นสัมพันธ์กับพายุนอร์อีสเตอร์เมื่อวันที่ 2 มกราคม เคลื่อนข้ามประเทศแคนาดาและสหรัฐอเมริกา ส่งผลให้เกิดหิมะตกหนัก อุณหภูมิลดลงถึงระดับที่ไม่เคยมีมาก่อนเนื่องจากแนวปะทะ และสามารถบันทึกอุณหภูมิต่ำทำลายสถิติทั่วสหรัฐอเมริกา ส่งผลให้มีการปิดห้างร้าน โรงเรียนและถนน ตลอดจนการยกเลิกเที่ยวบินเป็นจำนวนมาก รวมแล้วมีประชาชนกว่า 200 ล้านคนได้รับผลกระทบ ในพื้นที่ตั้งแต่ทางตะวันออกของรัฐแอลเบอร์ตาไปถึงทางตะวันตกของรัฐควิเบก และขยายลงใต้ไปรวมถึงชาวอเมริกันราว 187 ล้านคนในสหรัฐอเมริกาภาคพื้นทวีป
พงศา ชูแนม
พงศา ชูแนม (เกิด 9 เมษายน 2507) หรือที่รู้จักกันในนาม นายหัวพงศา หรือ สืบ นาคะเสถียร แห่งต้นน้ำพะโต๊ะ เกิดที่ ตำบลป่าเว อำเภอไชยา จังหวัดสุราษฎร์ธานี นายพงศา ชูแนม เป็นบุตร คนที่ 3 ของนางบุญเฝ้า ศรีสุวรรณ(ทองเพชร)กับนายครัน ชูแนม มีพี่น้องร่วมสายโลหิตทั้งสิ้น 6 คนพี่น้อง เป็นข้าราชการป่าไม้ หัวหน้าหน่วยอนุรักษ์และจัดการต้นน้ำ อำเภอพะโต๊ะ (จังหวัดชุมพร) ส่วนจัดการทรัพยากรต้นน้ำ สำนักอนุรักษ์และจัดการต้นน้ำ กรมอุทยานแห่งชาติสัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม 
พงศา ชูแนมเคยต้องต่อสู้กับอิทธิพลในท้องที่พะโต๊ะในปี 2543 เคยโดนย้ายไปจากพะโต๊ะ แต่เนื่องด้วยการทำงานในพื้นที่มานานจึงเป็นที่รู้จักในพื้นที่ ประชาชนในท้องที่และเครือข่ายอนุรักษ์จึงออกมาประท้วงเพื่อเรียกร้องความเป็นธรรมให้กับพงศา ชูแนม จนส่งผลให้ข้าราชการระดับสูงในจังหวัดชุมพรหลายคนถูกโยกย้าย ทำ
มนต์ชัย สุภจิรกุล
นาวาอากาศตรี มนต์ชัย สุภจิรกุล หรือ โค้ชยุ่น (14 กรกฎาคม พ.ศ. 2509 — ) เป็นหัวหน้าผู้ฝึกสอนวอลเลย์บอลชายทีมชาติไทย และเป็นอดีตนักวอลเลย์บอลผู้ทำหน้าที่ในตำแหน่งบอลกลาง บอลโค้งสั้น
มนต์ชัย สุภจิรกุล มีภูมิลำเนาเดิมอยู่ที่แปดริ้ว จังหวัดฉะเชิงเทรา ครอบครัวของเขาเดิมประกอบอาชีพทำสวน และเขาเป็นบุตรชายคนโตในจำนวนพี่น้องทั้งหมดสี่คน สำเร็จการศีกษาระดับประถมจากโรงเรียนวัดดอนทอง ระดับมัธยมต้นจากโรงเรียนปัญจพิทยาคาร และได้รับการทาบทามจากเสน่ห์ ศุภอักษร ให้เข้าศึกษาต่อระดับมัธยมปลายที่โรงเรียนเบญจมราชรังสฤษฎิ์ โดยเข้าแข่งวอลเลย์บอลให้แก่ทางโรงเรียนในระดับจังหวัด รวมถึงได้แข่งกับโรงเรียนใหญ่ ๆ ในเมืองกรุง และสำเร็จการศึกษาระดับปริญญาตรีจากมหาวิทยาลัยราชภัฏพระนคร
มนต์ชัยได้เป็นนักกีฬาวอลเลย์บอลชายทีมชาติไทยตั้งแต่ พ.ศ. 2530 และอำลาการทำหน้าที่เป็นนักกีฬาทีมชาติไทยเนื่องด้วยเข้ารับราชการทหารอากาศเมื่อครั้งที่เข้าแข่งขันซีเกมส์ 1991 ที่ประเทศฟิลิปปินส์ ซึ่งทีมของเขาได้รับเหรียญเงิน แม้จะเลิกทำหน้าที่เป็นนักกีฬาทีมชาติ เขาก็ยังได้เข้าร่วมแข่งขันวอลเลย์บอล ถ้วย ก. และกีฬากองทัพ ให้แก่ทีมทหารอากาศ
มนต์ชัย ได้รับการเรียกตัวไปเป็นผู้ช่วยผู้ฝึกสอนให้แก่วอลเลย์บอลชายทีมชาติไทยในการแข่งซีเกมส์ 2005 ที่ประเทศฟิลิปปินส์ ที่ซึ่งทีมของเขาได้รับรางวัลเหรียญทอง จากนั้น เขาก็ได้เข้าทำหน้าที่เป็นผู้ฝึกสอนทีมชาติแทนอาจารย์โสภณ ซึ่งเป็นผู้ฝึกสอนคนก่อนที่เกษียณไป โดยมนต์ชัยพาทีมชาติไทยเข้ารับรางวัลเหรียญทองแดงในการแข่งซีเกมส์ 2007 ที่จังหวัดนครราชสีมา จากนั้น มนต์ชัยได้ตัดสินใจสร้างนักกีฬาหน้าใหม่ โดยคงเหลือไว้เพียงกิตติคุณ ศรีอุทธวงศ์ และวันชัย ทัพวิเศษ และพาทีมชาติไทยคว้าแชมป์ซีเกมส์ 2011 ที่ประเทศอินโดนีเซีย
นอกจากนี้ มนต์ชัยยังทำหน้าที่เป็นผู้ฝึกสอนวอลเลย์บอลชายทีมชาติไทย ในการแข่งวอลเลย์บอลชายชิงแชมป์โลก 2014 รอบคัดเลือก โซนเอเชีย รอบสุดท้าย ที่แคนเบอร์รา ประเทศออสเตรเลีย รวมถึงทำหน้าที่เป็นหัวหน้าผู้ฝึกสอนทีมชาติไทย ในการแข่งวอลเลย์บอลชายชิงแชมป์เอเชีย 2013 ที่สหรัฐอาหรับเอมิเรตส์ ที่ซึ่งทีมชาติไทยได้อันดับ 6 รวมถึงในการแข่งวอลเลย์บอลในซีเกมส์ 2013 ที่กรุงเนปยีดอ ประเทศพม่า โดยในรอบรองชนะเลิศ ทีมชาติไทยเป็นฝ่ายชนะทีมชาติเวียดนาม 3-0 เซต และในรอบชิงชนะเลิศ ทีมชาติไทยเป็นฝ่ายชนะทีมชาติอินโดนีเซีย 3-0 เซต ส่งผลให้ทีมชายของไทยคว้าแชมป์เป็นสมัยที่ 6 และเป็นการป้องกันแชมป์ซีเกมส์ได้เป็นครั้งแรกในประวัติศาสตร์
ด้านชีวิตส่วนตัว มนต์ชัย สุภจิรกุล มีภรรยาชื่อวราภรณ์ เมธาภัทร์ ซึ่งเป็นอดีตนักวอลเลย์บอลสโมสรเป๊ปซี่ และอดีตนักกีฬาวอลเลย์บอลหญิงทีมชาติไทย และมีลูกด้วยกัน 2 คนเป็นชาย 1 คน หญิง 1 คน ซึ่งได้แก่พิศุทธิ์ และพุธิตา สุภจิรกุล ที่เป็นนักกีฬาแบดมินตันทีมชาติไทย
วงศ์บัวหลวง
วงศ์บัวหลวง หรือ "()" เป็นวงศ์ของพืชมีดอก แต่เดิมเคยรวมอยู่ในวงศ์ () ต่อมาได้แยกวงศ์นี้ออกมาต่างหาก โดยมีข้อมูลทางชีววิทยาโมเลกุลสนับสนุน ว่ามีวิวัฒนาการอยู่ในกลุ่มพืชใบเลี้ยงคู่แท้ จัดอยู่ในอันดับ () มีความใกล้ชิดกับวงศ์ () และ ()
หลวงชาติตระการโกศล (เจียม ลิมปิชาติ)
พลตำรวจเอก หลวงชาติตระการโกศล นามเดิม เจียม ลิมปิชาติ (ได้รับพระราชทานนามสกุลนี้เมื่อครั้งยังเป็นนักเรียนมหาดเล็กหลวง) เกิดเมื่อวันที่ 10 มีนาคม พ.ศ. 2445 ที่ตำบลท่าวัง อำเภอเมือง จังหวัดนครศรีธรรมราช เป็นบุตรคนโตของขุนสุมนสุขการ และนางสุมนสุขการ (จือ ลิมปิชาติ) มีน้องร่วมบิดามารดา 7 คน
ได้รับการศึกษาขั้นแรกในโรงเรียนสอนศาสนาอเมริกัน ที่จังหวัดนครศรีธรรมราช จนถึง พ.ศ. 2456 จึงติตตามมหาอำมาตย์นายก เจ้าพระยายมราช (ปั้น สุขุม) ซึ่งขณะนั้นยังมีบรรดาศักดิ์เป็นพระยาสุขุมนัยวินิต เทศาภิบาลมณฑลนครศรีธรรมราช เข้ามาอาศัยที่บ้านศาลาแดง และศึกษาต่อในกรุงเทพฯ โดยเข้ารับการศึกษาที่โรงเรียนมหาดเล็กหลวง
ถึง พ.ศ. 2460 พลตำรวจเอก หลวงชาติตระการโกศล ได้เดินทางไปศึกษาต่อที่สหรัฐอเมริกา พร้อมกับนักเรียนไทยอีก 18 คน (คราวเดียวกับที่สมเด็จพระศรีนครินทราบรมราชชนนีเสด็จไปทรงศึกษาวิชาพยาบาล) ได้ศึกษาชั้นมัธยมที่วอชิงตัน ดีซี, แมตซาชูเซส และนิวเจอร์ซี ตามลำดับ จนจบการศึกษาเมื่อ พ.ศ. 2467 นอกเหนือจากการเรียนแล้ว ยังมีความสามารถในทางแสดงละครของโรงเรียน การกีฬา ตลอดจนการเล่นดนตรี Dixieland Jazz ด้วย โดยเครื่องดนตรีที่ถนัดคือ แซกโซโฟน
ต่อมาท่านได้รับทุนจากกระทรวงมหาดไทย ให้ศึกษาวิชาการตำรวจที่ Police Academy Of New York City ที่เมืองชิคาโก, ฟิลาเดเฟีย, วอชิงตัน ดีซี และบอสตัน ตามลำดับ จนสำเร็จการศึกษาเมื่อ พ.ศ. 2468 ก่อนเดินทางกลับยังได้ฝึกงานในกรมตำรวจประเทศอังกฤษ 6 เดือน
เมื่อกลับประเทศไทยแล้ว ได้เข้ารับราชการในกรมตำรวจ เมื่อเดือนพฤษภาคม พ.ศ. 2469 ยศว่าที่ร้อยตำรวจตรี และเลื่อนยศและตำแหน่งตามลำดับ อาทิ ผู้กำกับการตำรวจเทศบาล, รองผู้บังคับการตำรวจนครบาล, ผู้บังคับการตำรวจภูธรเขต 1 จังหวัดลำปาง, ผู้บังคับการตำรวจภูธรเขต 7 จังหวัดนครปฐม, ผู้บังคับการตำรวจสนามประจำกองข้าหลวงใหญ่ทหาร 4 รัฐ, ผู้บัญชาการตำรวจนครบาล จนได้ดำรงตำแหน่งอธิบดีกรมตำรวจ ในรัฐบาลของพลเรือตรี ถวัลย์ ธำรงนาวาสวัสดิ์ เป็นนายกรัฐมนตรี เมื่อเดือนพฤศจิกายน พ.ศ. 2490
ต่อมาท่านได้ย้ายไปดำรงตำแหน่งอธิบดีกรมศุลกากร, อธิบดีกรมมหาดไทย, อธิบดีกรมการปกครอง และดำรงตำแหน่งปลัดกระทรวงมหาดไทยเป็นตำแหน่งสุดท้าย ก่อนเกษียณอายุราชการเมื่อเดือนตุลาคม พ.ศ. 2506 ได้รับพระราชทานเครื่องราชอิสริยาภรณ์มหาปรมาภรณ์ช้างเผือก, มหาวชิรมงกุฎ, ทุติยจุลจอมเกล้าวิเศษ, เหรียญรัตนาภรณ์ รัชกาลที่ 8 และ 9 ชั้นที่ 2 เป็นเกียรติยศ
ภายหลังจากเกษียณอายุราชการแล้ว ท่านยังดำรงตำแหน่งทางเอกชนและสาธารณกุศลต่อมาอีกมาก เช่น กรรมการธนาคารไทยพาณิชย์, ผู้อำนวยการสำนักงานสลากกินแบ่ง, กรรมการและประธานในองค์การส่งเสริมการกีฬาแห่งประเทศไทย, กรรมการสภากาชาดไทย, กรรมการโอลิมปิกแห่งประเทศไทย, สมาชิกวุฒิสภา เป็นต้น
ด้านชีวิตครอบครัว ได้สมรสกับนางสาวสุคนธ์ สุขุม (นางชาติตระการโกศล) ธิดาพระยาสุขุมนัยวินิต (สวาสดิ์ สุขุม) และคุณหญิงถนิม สุขุมนัยวินิต มีบุตร-ธิดารวม 3 คน คือ
บั้นปลายชีวิต พลตำรวจเอก หลวงชาติตระการโกศล ได้พำนักอยู่กับครอบครัวที่บ้านเลขที่ 40 ถนนคอนแวนต์ จวบจนกระทั่งถึงอนิจกรรมด้วยโรคการหายใจล้มเหลวและกล้ามเนื้อหัวใจขาดเลือด ณ โรงพยาบาลตำรวจ เมื่อวันที่ 29 กรกฎาคม พ.ศ. 2538 สิริอายุได้ 95 ปี โดยเมื่อถึงแก่อนิจกรรมแล้วยังได้บริจาคดวงตาและร่างกายให้สภากาชาดไทยไว้ใช้ประโยชน์ในการศึกษาของนักเรียนแพทย์ด้วย
วิชาเหมาซาน
วิชาเหมาซาน () เป็นศาสตร์หนึ่งของลัทธิเต๋าที่เกี่ยวข้องกับไสยศาสตร์, ค่ายกล, คณิตศาสตร์ และ กลศึก ซึ่งอาจเรียกได้ว่าวิทยาศาสตร์แบบจีน ซึ่งที่มาของคำว่าเหมาซานนั้นเป็นชื่อของภูเขาแหน่งหนึ่งในหนานจิง ซึ่งเป็นที่ตั้งของของสำนักเหมาซานนั่นเอง
วิชาเหมาซานมีปรมาจารย์อยู่3ท่านนั่นคือ
1.ตั่วเหมี่ยวกุง () นามว่า เหมี่ยวอ๊วง ()
2.ตงเหมี่ยวกุง () นามว่า เหมี่ยวโก้ว () 
3.ซำเหมี่ยวกุง () นามว่า เหมี่ยวชง ()
ชาวจีนมีความเชื่อว่า เมื่อมีผู้ตายลง ศพจะต้องถูกฝังในบ้านเกิด ในสมัยโบราณการคมนาคมเป็นไปอย่างลำบาก นักบวชในลัทธิเหมาซาน จึงทำพิธีปลุกศพให้ลุกขึ้นมากระโดดตามตัวเป็นขบวน โดยมีการการสั่นกระดิ่งเป็นเครื่องให้จังหวะ ซึ่งถือว่าเป็นพิธีลับห้ามให้ผู้คนทั่วไปเห็น
chailasalle(นามแฝง), "เล่าเรื่องจีน..วิชาเหมาซานที่ซุกเงียบในไทย"http://www.oknation.net/blog/chailasalle/2011/06/25/entry-3, 2010-06-25
มิวสิกแบงก์ เวิลด์ ทัวร์
มิวสิกแบงก์ เวิลด์ ทัวร์เป็นคอนเสิร์ตทัวร์ของรายการ มิวสิกแบงก์ ทางช่อง KBSซึ่งออกกาศไปทั้งหมด 72 ประเทศ 
ทางโปรดิวซ์และทางผู้บริหารของสถานีว่า เพราะว่าช่วงนี้กระแสของเค ป๊อปแรงมากและเป็นตอบสนองแฟนที่อยู่ในทวีปยุโรปและเอเชียและในทวีปอเมริกาใต้ บางอาจจะไปถึงทวีปอเมริกาเหนือก็เป็นไปได้ และนอกจากนี้การทัวร์ของรายการยังไม่จบและอาจจะมีต่อในหลากหลายประเทศหลากหลายทวีป
พระเจ้าอะโฮเออิตู
สมเด็จพระเจ้าอะโฮเออิตู () เป็นพระมหากษัตริย์ (ตูอีโตงา) พระองค์แรกของจักรวรรดิตูอีโตงา พระองค์สถาปนาจักรวรรดิขึ้นในปี ค.ศ. 950 ตามตำนานของตองงาเชื่อว่าพระองค์เป็นพระราชโอรสของเทพเจ้าจากท้องฟ้าคือเทพเจ้าตากาโลอากับพระราชมารดาที่เป็นมนุษย์คืออีลาเฮวา วาเอโปปูอา 
พระราชบิดาของพระองค์ได้เสร็จลงมาจากท้องฟ้าเพื่อลงมาหาพระราชมารดาของพระองค์เป็นครั้งคราว เดิมทีนั้นพระราชมารดาของพระองค์เป็นลูกสาวของหัวหน้าเผ่าแห่งเกาะนีอูเอ โดยหัวหน้าเผ่าแห่งเกาะนีอูเอปรารถนาที่จะให้ลูกสาวของตนแต่งงาน จึงส่งลูกสาวเลือกสถานที่อยู่จนเลือกได้ที่เกาะโตงาตาปู เมื่อพระองค์พระราชสมภพ ณ เกาะโตงาตาปูนั้นพระองค์ได้ตรัสถามพระราชมารดาถึงพระราชบิดาของพระองค์ ซึ่งพระราชมารดาของพระองค์ได้ชี้ว่าพระราชบิดาของพระองค์มาจากท้องฟ้า เมื่อพระองค์เจริญพระชนมพรรษาแล้วก็ตรัสถามพระราชมารดาถึงหนทางในการเดินทางสู่ท้องฟ้า ซึ่งพระราชมารดาของพระองค์ได้ชี้ไปที่ต้นโทอา ซึ่งพระองค์ได้ปีนขึ้นไปเรื่อยๆจนพบพระราชบิดาของพระองค์ พระราชบิดาของพระองค์ได้เชิญพระองค์ให้เสวยพระกระยาหารและดื่มน้ำคาวา หลังจากนั้นเทพเจ้าตากาโลอาได้แนะนำพระเชษฐา (ต่างพระมารดา) ของพระองค์ที่อาศัยอยู่บนสรวงท้องฟ้า เมื่อเหล่าพระราชโอรสของเทพเจ้าได้พบหน้ากันทั้งหมดแล้วได้เล่นเกมซิกาอูลูโตอา (เกมปาลูกดอกโดยใช้โตอา) อย่างไรก็ตามพระเชษฐาของพระองค์หลายคนต่างอิจฉา จึงจับพระองค์นำมาทำเป็นอาหารและกินพระองค์ยกเว้นพระเศียรของพระองค์
หลังจากนั้นไม่นาน เทพเจ้าตากาโลอา เออีตูมาตูปูส่งผู้หญิงไปเรียกอะโฮเออิตู แต่ผู้หญิงรายนั้นกลับมารายงานต่อเทพเจ้าตากาโลอาว่าหาไม่เจอ เทพเจ้าจึงมีพระราชบัญชาบังคับให้พระราชโอรสของพระองค์มาพร้อมหน้ากัน พร้อมกันนั้นได้บังคับให้เหล่าพระราชโอรสเหล่านั้นอาเจียรส่วนที่กินออกมาไว้ในชาม อย่างไรก็ตามมีส่วนพระเศียรและกระดูกที่หายไป องค์เทพเจ้าจึงส่งสารตามหาจนสามารถพบทุกอย่าง หลังจากนั้นได้นำทุกส่วนต่างๆของอะโฮเออิตูใส่ไว้ในชามและใช้โนนูฟิอาฟิอาซึ่งเป็นพืชที่มีสรรพคุณทางยาในการฟื้นชีวิตให้กับคนที่ใกล้ตาย ซึ่งสามารถทำได้สำเร็จโดยอะโฮเออิตูสามารถลุกขึ้นนั่งได้อีกครั้ง
หลังจากที่อะโฮเออิตูฟื้นขึ้นมาแล้ว เทพเจ้าทรงโกรธพระราชโอรสของพระองค์มากที่ร่วมมือกันลอบสังหารอะโฮเออิตู เพื่อเป็นการลงโทษจึงให้เหล่าบรรดาพระราชโอรสนั้นต้องอยู่บนท้องฟ้าต่อไป ส่วนอะโฮเออิตูจะถูกส่งลงไปในแผ่นดินตองงาเพื่อดำรงตำแหน่งเป็นพระมหากษัตริย์ แต่เหล่าพระราชโอรสที่เหลือได้ขอร้องให้พิจารณาให้ตนได้ลงจากท้องฟ้าไปด้วย เทพเจ้าจึงอนุญาตแต่มีข้อแม้ว่าแม้ว่าเหล่าพระราชโอรสเหล่านี้จะแก่พระชนมพรรษามากกว่า แต่ต้องเป็นข้ารับใช้ของอะโฮเออิตู
พระเชษฐาของพระองค์มีรายพระนามดังต่อไปนี้
อะโฮเออิตูเป็นชื่อที่ใช้มาจนถึงทุกวันนี้สำหรับผู้ที่มีสถานะเป็นเชื้อพระวงศ์หรือหัวหน้าเผ่า โดยมกุฎราชกุมารองค์ปัจจุบันก็ได้ใช้คำว่าอะโฮเออิตูเป็นส่วนหนึ่งของพระนามของพระองค์ที่ว่าเจ้าชายเซียโอซิ มานูมาตาองโก อาลาอีวาฮามามา โอ อะโฮเออิตู คอนสแตติน ตูกูอาโฮ
กระดูกไก่
กระดูกไก่ เป็นพืชในวงศ์ Chloranthaceae ในมาเลเซียเรียกเกอรัส ตูลัง ในฟิลิปปินส์เรียกบาเรา บาเรา เป็นไม้ล้มลุก ลำต้นเกลี้ยง มีกลิ่นหอม ข้อโป่งพอง หูใบขนาดเล็กเป็นบางแคบ ขอบใบมีรอยจัก ใบสีเขียวสด ผิวใบด้านบนเป็นมัน ดอกช่อ มีริ้วประดับเป็นกาบหุ้ม ดอกย่อยขนาดเล็ก เกสรตัวผู้เป็นสามพู ติดกับครึ่งบนของรังไข่ ผลเดี่ยว เมล็ดเดียวแข็ง ฉ่ำน้ำ ส่วนใหญ่สีขาวครีม เมล็ดค่อนข้างกลม
กระดูกไก่พบได้ทั่วไป ตั้งแต่เนปาล ยูนนาน หมู่เกาะอันดามัน ไปจนถึงเกาะนิวกินี ก่อนที่จะนำต้นชามาปลูก ชาวชวานำใบและเหง้าของกระดูกไก่ไปชงน้ำชาดื่ม เมื่อเนเธอร์แลนด์เข้ามาปกครองดัตช์อีสต์อินดีสได้ห้ามประชาชนปลูกกระดูกไก่เพราะจะให้ปลูกต้นชาแทน ในมาเลเซียและอินโดนีเซียใช้ทำชาสมุนไพร ใช้ขับเหงื่อเพื่อลดไข้ ในกาลิมันตันใช้กิ่งต้มน้ำดื่มเพื่อป้องกันการตั้งครรภ์ ชาวไทยภูเขาใช้ต้มเป็นยารักษามาลาเรีย ใช้ทำสีย้อมผ้าได้สีน้ำเงินเข้มจนเกือบดำ ทุกส่วนของลำต้นเมื่อขยี้ มีกลิ่นคล้ายการบูร รสค่อนข้างขม ใบมีน้ำมันหอมระเหยและกรดคูมาริก คล้ายกับที่พบในพืชวงศ์พริกไทย
วงศ์กระดูกไก่
วงศ์กระดูกไก่ หรือ () เป็นวงศ์ของพืชมีดอก ประกอบด้วยสี่สกุล และมีสมาชิก 12 สปีชีส์ มีทั้งไม้ยืนต้นและไม้ล้มลุก พบในเอเชียตะวันออกเฉียงใต้ หมู่เกาะในมหาสมุทรแปซิฟิก มาดากัสการ์ ทวีปอเมริกากลาง และทวีปอเมริกาใต้ และหมู่เกาะเวสต์อินดีส สกุลที่สูญพันธ์ไปแล้วคือ () อยู่ในวงศ์นี้ด้วย สมาชิกในวงศ์นี้มีกลิ่นหอม ไม่ผลัดใบ ใบออกตรงข้าม มีหูใบอยู่ระหว่างใบทั้งสองเช่นเดียวกับวงศ์ () ดอกเป็นดอกช่อ ไม่มีกลีบดอก บางครั้งเหมือนกับกลีบเลี้ยง ผลมีเมล็ดเดียว
เนียมอ้น
เนียมอ้น ฝอยฝา หรือต๋านม่วย เป็นพืชในวงศ์ Chloranthaceae ลำต้นเกลี้ยง ส่วนข้อโป่งพอง ใบออกสลับตั้งฉาก หูใบเป็นแถบยาวมองคล้ายเยื่อ ดอกช่อ ไม่มีกลีบรวม ผลเมล็ดเดียวแข็ง สีเขียวหรือสีเหลือง เป็นไม้พื้นเมืองในจีน ปลูกทั่วไปในเอเชียตะวันออกเฉียงใต้ รวมทั้งในเกาะสุมาตราและเกาะชวา
ใบและลำต้นมีกลิ่นหอม ใบและดอกนำมาชงเป็นน้ำชาโดยใช้ชนิดเดียว หรือรวมกับใบชา ในอินโดจีนใช้น้ำต้มดอกและใบแก้ไอ ในจีนใช้ใบตำแล้วพอก รักษาฝี และแผลน้ำร้อนลวก ใช้รับประทานแก้มาลาเรียได้ แต่ถ้ารับประทานมากไปจะเป็นพิษ
แกรนด์เธฟต์ออโต: ไวซ์ซิตี
แกรนด์เธฟต์ออโต: ไวซ์ ซิตี () หรือ GTA VC เป็นวิดีโอเกมเกมแอ็กชันผจญภัยแบบอิสระ พัฒนาโดยบริษัทร็อกสตาร์นอร์ธ และจัดจำหน่ายโดย ร็อคสตาร์ เกมส์ เป็นเกมลำดับที่ 6 ในซีรีส์เกมแกรนด์เธฟต์ออโต และเป็นเกมลำดับที่ 2 ที่จัดอยู่ในจำแนก 3D ของซีรีส์เกมแกรนด์เธฟต์ออโต ถูกวางจำหน่ายในอเมริกาเหนือ เมื่อ 29 ตุลาคม พ.ศ. 2545 และถูกวางขายในแมคแอพสโตร์
เมื่อ 25 สิงหาคม พ.ศ. 2554 เป็นภาคมาหลังจาก แกรนด์เธฟต์ออโต III และภาคที่ต่อจากภาคนี้
ภาคไวซ์ซิตีนี้ปูพื้นฐาน และเป็นเกมที่ขายดีที่สุดในเกมแพลตฟอร์ม เพลย์สเตชัน 2 อีกด้วย โดยเกมเริ่มขึ้นและดำเนินไปในปี พ.ศ. 2529 ในเมืองไวซ์ซิตี เกมนี้ถือว่าเป็นภาคต่อที่มีเนื้อเรื่องเชื่อมโยงกับภาคสามอยู่อย่างหลวมๆ และมีตัวละครจากภาคสามบางคนก็อยู่ในภาคนี้ด้วย แต่เป็นในขณะที่พวกเขาเหล่านั้นมีอายุน้อยกว่า ปัจจุบันตัวเกมดังกล่าวได้กลับมาจำหน่ายอีกครั้งเนื่องในโอกาสที่ตัวเกมครบรอบ 10 ปี โดยวางจำหน่ายในมือถือบนระบบปฏิบัติการ ไอโอเอส และ Android
กองซุนอวด
กองซุนอวด มีชื่อในสำเนียงจีนกลางว่ากงซุนเยว่ (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นน้องชายของกองซุนจ้าน
กองซุนอวดมีบทบาทเมื่อครั้ง อ้วนเสี้ยว ออกอุบาย ให้กองซุนจ้านมาช่วยตีแคว้น กิจิ๋ว ของ ฮันฮก และสัญญาว่าถ้าตีได้แล้วจะแบ่งทรัพย์สินและเมืองขึ้นกันคนละครึ่ง หลังอ้วนเสี้ยวยึดครองกิจิ๋วได้ด้วยอุบาย โดยทำเป็นว่าจะมาช่วยกิจิ๋ว แต่เมื่อนำทัพเข้าเมืองได้ก็ยึดไว้เสียเอง กองซุนจ้านจึงให้กองซุนอวดน้องชายไปทวงสัญญา อ้วนเสี้ยวบอกกองซุนอวดว่าให้กลับไปเชิญกองซุนจ้านมาเอง แต่ระหว่างเดินทางกลับอ้วนเสี้ยวก็ส่งทหารมาดักฆ่ากองซุนอวดเสีย
ปอร์ตีชี
ปอร์ตีชี () เป็นเมืองและเทศบาลในจังหวัดเนเปิลส์ ในแคว้นกัมปาเนีย ทางตอนใต้ของประเทศอิตาลี มีพระราชวังปอร์ตีชีตั้งอยู่ เป็นชานเมืองที่อยู่อาศัยและตากอากาศของเมืองเนเปิลส์
ปั่นทะลุนรก
ปั่นทะลุนรก () เป็นภาพยนตร์อเมริกันแนวแอ็กชัน-ทริลเลอร์ ในปี ค.ศ. 2012 กำกับโดยเดวิด เคปป์ (David Koepp) และ จอห์น แคมพส์ (John Kamps) นำแสดงโดยโจเซฟ กอร์ดอน-เลวิตต์, ไมเคิล แชนนอน, แดเนีย รามิเรซและเจมี ชัง ภาพยนตร์มีเรื่องราวเกี่ยวกับพนักงานส่งของด้วยจักรยานที่ถูกไล่ตามจากเจ้าหน้าที่ตำรวจนิวยอร์กผู้ฉ้อฉล ภาพยนตร์ออกฉายวันที่ 24 สิงหาคม ค.ศ. 2012 โดยโคลัมเบียพิกเจอส์
พระเจ้าโลโลฟากันกาโล
สมเด็จพระเจ้าโลโลฟากันกาโล () ทรงเป็นตูอีโตงา (พระมหากษัตริย์) พระองค์ที่ 2 แห่งจักรวรรดิตูอีโตงา พระองค์เป็นพระราชโอรสของพระเจ้าอะโฮเออิตูกับพระมเหสีไม่ทราบชื่อ ในยุคสมัยนี้เป็นยุคสมัยที่จักรวรรดิค่อยๆที่จะพัฒนาขึ้นมาจากเดิมเรื่อยๆ สำหรับปีพระราชสมภพและปีที่สิ้นพระชนม์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือสมเด็จพระเจ้าฟางาโอเนโอเน
เดวิด อัศวนนท์
เดวิด อัศวนนท์ นักแสดงชาวไทย - ฝรั่งเศส มีชื่อเป็นภาษาไทยว่า ชัชวาลย์ อัศวนนท์ เป็นเหลนของพระยาราชาสาธก (ง่วนสุน อัศวนนท์) ปู่ทวด และ คุณหญิงฟอง (สกุลเดิม บุนนาค) ย่าทวด ทั้งยังมีศักดิ์เป็นหลานปู่ของคุณหลวงประเจิดอักษรลักษณ์ (สมโภช อัศวนนท์) รวมทั้งเป็นหลานชายของ อมรา อัศวนนท์ เกิดเมื่อวันที่ 17 กรกฎาคม พ.ศ. 2518 ที่ประเทศฝรั่งเศส และย้ายมาใช้ชีวิตที่ประเทศไทยตั้งแต่อายุ 3 ปี จบการศึกษาสาขาจิตวิทยาจากมหาวิทยาลัยบอสตัน ประเทศสหรัฐอเมริกา ชื่นชอบการแสดงจากการได้ติดตามผลงานของ แอนโทนี ฮ็อปกินส์ นักแสดงระดับโลกชาวเวลช์ ประเทศเวลส์ ทำให้เริ่มสนใจในด้านการแสดง เมื่อจบการศึกษาจึงลองหาประสบการณ์ โดยเริ่มจากการทำงานในธุรกิจขายอุปกรณ์วิศวกรรมไฟฟ้าของครอบครัว จากนั้นได้ทดลองงานด้าน Event marketing ก่อนจะทำงานในโรงแรมที่ประเทศอังกฤษ และทำงานในโรงงานปศุสัตว์ที่ประเทศฝรั่งเศส เริ่มงานในวงการบันเทิงประเทศไทยด้วยการเป็นพิธีกรในรายการต่างๆ เช่น CJ Chic Channel, รายการ Inside Entertainment (ไอทีวี) ช่วง IE Travel, รายการ IE Show.com (ช่อง 5), รายการ Living Fashion (Chic Channel), รายการ D1&Only (Chic Channel), รายการ Fashion Update (Chic Channel) เป็นต้น
เริ่มการแสดงในบทบาทของ ริค ตำรวจคู่หูของ หม่ำ จ๊กมก จากภาพยนตร์เรื่อง "ต้มยำกุ้ง" ในปี พ.ศ. 2548 และในปี พ.ศ. 2550 ได้เข้าศึกษาต่อด้านการแสดงที่ The Lee Strasberg Theatre and Film Institute ในมหานครนิวยอร์ก ประเทศสหรัฐอเมริกา เริ่มมีชื่อเสียงมากขึ้น และเป็นที่รู้จักในวงการบันเทิงไทยอย่างเต็มตัว จากการรับบท เฮซุส หนุ่มโรคจิตจากภาพยนตร์เรื่อง "เคาท์ดาวน์" ในสังกัดจีทีเอช เมื่อปลายปี พ.ศ. 2555 ซึ่งทำให้ได้รับรางวัลนักแสดงนำชายยอดเยี่ยม รางวัลภาพยนตร์แห่งชาติ สุพรรณหงส์ ครั้งที่ 22 รางวัลพระสุรัสวดี และรางวัลจากชมรมวิจารณ์บันเทิงในปีเดียวกันด้วย
พระเจ้าฟางาโอเนโอเน
สมเด็จพระเจ้าฟางาโอเนโอเน () ทรงเป็นตูอีโตงา (พระมหากษัตริย์) พระองค์ที่ 3 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้าโลโลฟากันกาโลกับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือสมเด็จพระเจ้าลิเฮา